Εορτολόγιο: Ποιοι γιορτάζουν σήμερα, Σάββατο 11 Σεπτεμβρίου | Ελλάδα Ειδήσεις\nΓΡΑΦΕΙ: THETOC TEAM published 11 Σεπ. 21 (08:03)\nΕορτολόγιο: Σήμερα, Σάββατο 11 Σεπτεμβρίου 2021, είναι της Αγίας Ευανθίας μάρτυρος και του Οσίου Ευφροσύνου του μαγείρου. Γιορτάζουν δηλαδή οι Ευάνθης, Ευανθία, Εύα, Ευφρόσυνος, Φρόσυνος\nΣτο κοινόβιο εκείνο υπήρχε κάποιος ενάρετος ιερεύς, ο οποίος επί τρία χρόνια με νηστείες και προσευχές ικέτευε τον Θεό να του δείξει τα αγαθά, "ἃ ἡτοίμασεν ὁ Θεὸς τοῖς ἀγαπῶσιν αὐτόν" (Α’ Κορ. 2, 9). Μία νύκτα, ενώ κοιμόταν, αρπάχθηκε ο νους του στον παράδεισο, σε πάντερπνο και μυροβόλο κήπο γεμάτο πολυποίκιλα δένδρα, εύοσμα άνθη και διαυγέστατα τρεχούμενα νερά, που γλώσσα ανθρώπου δεν μπορεί να περιγράψει. Ενώ διαλογιζόταν τίνος άραγε να είναι ο θαυμάσιος εκείνος παράδεισος, βλέπει τον μάγειρα της μονής Ευφρόσυνο στο μέσον του κήπου να απολαμβάνει τα άρρητα αγαθά. Έκπληκτος τον ρώτησε πως βρέθηκε εκεί και αν αυτός ήταν ο τόπος που ετοίμασε ο Θεός για όσους τον αγαπούν. Ο Ευφρόσυνος του είπε: "Εγώ μεν, τίμιε πάτερ, όπως γνωρίζεις, δεν ξεύρω γράμματα - από σας ακούω αυτά που λέγει ο Απόστολος. Επειδή όμως ελάχιστα βιάσαμε τον εαυτό μας, βλέπομε ένα μέρος από αυτά που ο Θεός ετοίμασε για όσους τον αγαπούν διότι άνθρωπος που φορεί σάρκα δεν θα αντέξει να δει περισσότερα". Ο ιερεύς τον ρώτησε αν είχε έλθει και άλλη φορά - ο Ευφρόσυνος του απάντησε: "Με την χάρη του Θεού εδώ μένω πάντοτε και είμαι φύλακας του κήπου". Τότε ο ιερεύς του έδειξε τρία ωραιότατα μεγάλα μήλα και τον ερώτησε αν είχε εξουσία να του τα δώσει. Ο Ευφρόσυνος τα έκοψε αμέσως και του τα έβαλε στο ράσο.\nΤην ώρα εκείνη κτύπησε το σήμαντρο για την ακολουθία του όρθρου. Ο ιερεύς, αναπηδώντας από το κλινάρι του, νόμιζε πως είχε δει όνειρο και εξεπλάγη όταν μέσα στο ράσο του βρήκε τους τρεις παραδείσιους καρπούς. Στον ναό είδε τον Ευφρόσυνο να στέκεται όπως πάντα στο στασίδι του. Πέφτοντας στα πόδια τον εκλιπαρούσε να του πει που βρισκόταν εκείνη την νύκτα. "Εκεί ήμουν, πάτερ", του απάντησε, "όπου με βρήκες". "Και τι μου έδωσες, δούλε του Θεού; πες μου", ρώτησε πάλι ο ιερεύς. "Τρία μήλα ζήτησες και σου τα έδωσα", του αποκρίθηκε με ταπείνωση ο μάγειρας. Ο ιερεύς του έβαλε μετάνοια και πήγε στην θέση του. Μετά την απόλυση έφερε από το κελλί του τα τρία μήλα, τα έδειξε στους αδελφούς και διηγήθηκε όσα συνέβησαν την νύκτα. Εκείνοι θαύμασαν και δόξασαν τον Θεό. Έπειτα τα κατατεμάχισαν και τα έβαλαν σε δίσκο. Όσοι μετέλαβαν από την ευλογία του δεσποτικού κήπου θεραπεύθηκαν από κάθε ασθένεια.\nΔΕΙΤΕ 08&nbspΣεπ&nbsp2021 |&nbsp06:00\nΕορτολόγιο: Τι γιορτή είναι σήμερα, Τετάρτη 8 Σεπτεμβρίου\nΔΕΙΤΕ 07&nbspΣεπ&nbsp2021 |&nbsp06:00


Η Πλατεία Λαού της Λαμίας όπως ήταν παλιά!!! - ΑΝΕΞΙΤΗΛΟ\nRobbie Williams – Me And My Monkey | Η ιστορία του τραγουδιού\nΠρόκειται για ένα από τα πιο λατρεμένα τραγούδια των fans του Robbie Williams. Ο θρύλος λέει πως η «μαιμού» των στίχων είναι ο ίδιος ο R...\nΗ γελοιογραφία της ημέρας 30-7-2015\nHome Λαμία Στα παλιά χρόνια Η Πλατεία Λαού της Λαμίας όπως ήταν παλιά!!!\nΗ Πλατεία Λαού της Λαμίας όπως ήταν παλιά!!!\n8/31/2014 10:25:00 π.μ.\nΗ δυτική πλευρά της Πλατείας Λαού το 1935. Στο αριστερό άσπρο κτίριο στεγάστηκε το καπνοπωλείο του Σκελίωνα. Το διώροφο κτίριο που δεσπόζει είναι το ξενοδοχείο "ΑΧΙΛΛΕΙΟΝ" με πρόσοψη στην Πλ. Ελευθερίας.\nΗ βορεινή πλευρά της πλατείας την ίδια εποχή. Το ταμπλό διαφημίζει το κινηματογραφικό έργο "Επιδρομή στη Ζούγκλα". Πίσω του το καφενείο των "Μουσικών" καθώς επίσης και εκείνο των αδερφών Βλάχου. Διακρίνεται το ξενοδοχείο "Εμπορικόν" του Ηλία Τριάντη και το καφενείο "Η Βοστόνη".\nΣτην αριστερή φωτογραφία βλέπουμε την πλατεία προς τη μεριά της Όθωνος. Αριστερά διακρίνεται το κτίριο του τραπεζίτη Νίκου Παπαθανασίου. Εδώ επίσης στεγάστηκε η ταβέρνα των Γεωργίου και Παπά. Δεξιά το εστιατόριο του Αργύρη Τριανταφύλλου, από το 1930 ωε το 1936. Κατόπιν, μέχρι το 1958 λειτουργούσε με την επωνυμία "Βοστόνη". Τη διεύθυνση και εκμετάλλευση είχαν οι Πλάκας και Παπαϊωάννου.\nΗ "ΒΟΣΤΩΝΗ" στο εσωτερικό της το 1945.\nΗ βορεινή πλευρά της Πλατείας Λαού κοσμείται από το θαυμάσιο νεοκλασσικό κτίριο του Σπύρου Πετρόπουλου, δημάρχου Λαμίας (1934-1937). Πρόκειται για κτίσμα της τελευταίας δεκαετίας του 19ου αιώνα. Στο ισόγειο κατάστημα λειτουργούσε καφενείο μέχρι και το 1993. Αρχικά και μέχρι το 1915, με την επωνυμία ο "Αγέλαστος", παρατσούκλι απ΄τους Λαμιώτες στον ενοικιαστή του που αν και έλεγε σπαρταριστά αστεία, ο ίδιος ποτέ του δε γελούσε. Στη συνέχεια, μέχρι το 1925, το δούλεψε ο Μιχαλόπουλος. Ονομάστηκε "Βοστόνη" απ΄τους Ελληνοαμερικάνους Ρίζο και Πανάγο που το κράτησαν μέχρι το 1935. Την επόμενη περίοδο μέχρι το 1993 άλλαξε μερικούς ενοικιαστές. Ο επάνω όροφος από το 1920 έως το 1925 κατοικήθηκε απ΄ τον ιδιοκτήτη του. Κατόπιν μετατράπηκε σε ξενοδοχείο "ΝΕΑ ΒΟΣΤΩΝΗ" υπό τη διεύθυνση των αδελφών Γκιάτα. Στη συνέχεια πέρασε στη Βασιλική Μπακογιάννη κκαι τελευταίος διευθυντής του με την επωνυμία "Λαμία" ήταν ο Αριστ.Πετρούλιας.\nΦωτογραφία από το 1975. Στην αρχή της οδού Καραϊσκάκη εικονίζεται το βιβλιοπωλείο του Δημήτρη Αναγνωστόπουλου.\nΗ παραλία των Ραχών Φθιώτιδας από ψηλά\nΔείτε ένα πολύ όμορφο βίντεο με την παραλία των Ραχών από ψηλά. Απολαύστε το.\nΗ γελοιογραφία της ημέρας 8-6-2017\nΗ πλατεία Αλεξάνδρας στον Πειραιά και απέναντι η μαρίνα της Ζέας, την δεκαετία του 1970\nΠερπατήστε ξυπόλυτοι στην άμμο! Σας φαίνεται απλό; Ναι, είναι, αλλά ταυτόχρονα είναι και θαυματουργό. Δείτε τους πιο σημαντικούς λόγο...\nΗ γελοιογραφία της ημέρας 10-8-2017\nΗ άσκηση είναι τόσο καθοριστική για την καλή υγεία ώστε έχει προταθεί να συνταγογραφείται για συγκεκριμένες παθήσεις ως “φάρμακο». Οι ορ...\nΠαλιές φωτογραφίες από τα Ιωάννινα!!!\nΤα Ταμπάκικα στην περιοχή της Σκάλας το 1930 Ο Αρκουδιάρης τις Απόκριες στην Καραβατιά (1955) Η Λίμνη το 1934 Η Στοά Λούλη (δ...


Γεωγραφικά στοιχεία --- Πηγή: http://moutoullas.com.cy\nΟ Μουτουλλάς είναι χωριό της επαρχίας Λευκωσίας και ανήκει στην γεωγραφική περιφέρεια της Μαραθάσας. Έχει υψόμετρο 800 μέτρων. Τα σύνορα του Μουτουλλά είναι: στα βόρεια Καλοπαναγιώτης (οι δύο οικισμοί είναι ενωμένοι) στα νότια ο Πεδουλάς, στα ανατολικά το δάσος Τροόδους και στα δυτικά το δάσος που εμπίπτει στα διοικητικά όρια του Μηλικουρίου. Ο ποταμός Σέτραχος διαμελίζει το τοπίο του χωριού δημιουργώντας μια στενή και βαθιά κοιλάδα κατάφυτη με οπωροφόρα και άλλα δέντρα. Στα διοικητικά όρια του χωρίου υπάρχουν δύο ενώσεις του Σέτραχου με δύο παραπόταμους του: τον Μάραθο και τον Κατούρη. Ο τελευταίος διαμελιζει την κατοικημένη περιοχή του χωριού.Το χωριό είναι κτισμένο αμφιθεατρικά και περιβάλλεται από βουνά τα οποία παλιότερα ήταν κατάφυτα από αμπέλια. Σήμερα είναι καλυμμένα με λίγα δέντρα και με άγρια βλάστηση.Ολόγυρα του χρόνου το τοπίο είναι εξαιρετικό: ολάνθιστο την άνοιξη, ολοπράσινο το καλοκαίρι και με μια μεγάλη ποικιλία χρωμάτων το φθινόπωρο και το χειμώνα.\nΟι κάτοικοι καλλιεργούν οπωροφόρα δέντρα: μηλιές, κερασιές, ροδακινιές, δαμασκηνιές κ.ά. Όλα τα περιβόλια ποιτίζονται με το σύστημα της τεχνητής βροχής. Παλαιότερα πολλοί κάτοικοι ασχολούνταν με την υλοτομία. Υπήρχαν, επίσης, πολλοί τεχνίτες της ‘’σκάφης’’ και της ‘’σανίδας’’.\nΧαρακτηριστικό του χωριού είναι οι κεραμιδένιες και τσίγκινες στέγες των σπιτιών ,οι κληματαριές στις αυλές, τα γραφικά μπαλκόνια και οι στενοί μαιανδρικοί δρόμοι.\nΟ πληθυσμός στου χωριού συνεχώς ελαττώνεται.\nΤο 1960-1961 ο Μουτουλλάς είχε γύρω στους 1000 κατοίκους και δημοτικό με 5 δασκάλους. Μετά την ανεξαρτησία και ειδικά μετά τα γεγονότα του 1963 άρχισε να μαστίζεται από τον εξαστισμό. Η Τουρκική εισβολή έδωσε το τελειωτικό πλήγμα\nστην ανάπτυξη του χωριού γιατί το απέκοψε από τα κοντινά εμπορικά κέντρα της Μόρφου και του Ξερού, καθώς και από τους χώρους εργασίας που βρίσκονταν στις περιοχές αυτές, όπως ήταν τα μεταλλεία χαλκού.\nΟ Μουτουλλάς ενώνεται συγκοινωνιακά με την Λευκωσία και τις άλλες πόλεις της Κύπρου. Απέχει από την Λευκωσία 66 χιλιόμετρα. Μέσα στο χωριό υπάρχουν ασφαλτοστρωμένοι δρόμοι, Υπάρχουν επίσης αρκετοί χωμάτινοι αγροτικοί δρόμοι.\nΑπό αναφορές που υπάρχουν στον κώδικα 1129 του Παρισιού οδηγούμαστε στο συμπέρασμα ότι η εκκλησία της Παναγίας ήταν ιδιωτικός ναός που κτίστηκε σε οικισμό που υπήρχε στον συγκεκριμένο χώρο, αλλά δε γνωρίζουμε το όνομα που είχε αυτός ο οικισμός. Ο οικισμός αυτός φαίνεται πως, σε κατοπινά χρόνια, ονομάστηκε Μουτουλλάς. Ο Μουτουλλάς, (Modoula) αναφέρεται σε μεσαιωνικούς χάρτες, καθώς και σε κατολόγους της εποχής των Ενετών.


Παρά το "Τρελό Χρήμα!" Ο Αντόνιο Μπαντέρας είπε οχι στους Τούρκους - My Review\nΠαρά το “Τρελό Χρήμα!” Ο Αντόνιο Μπαντέρας είπε οχι στους Τούρκους\n“Πάντα μου άρεσε να βρίσκομαι σε ιστορικές ταινίες. Αλλά όταν οι Τούρκοι μου πρόσφεραν να παίξω τον ρόλο του Ataturk για τρελά χρήματα, αρνήθηκα αμέσως. Αυτή ήταν η πιο αληθινή απόφαση στην ιστορία της καριέρας μου.”\nΥπάρχουν μερικά πράγματα στη ζωή που είναι πιο πολύτιμα από τα χρήματα.


bookreadert-3: Το ιστολόγιο της Λέσχης Ανάγνωσης της ΕΡΤ3: Κλεοπάτρα Τσάκουρη: Πέντε χρόνια στη Λέσχη Ανάγνωσης της ΕΡΤ3\nΚλεοπάτρα Τσάκουρη: Πέντε χρόνια στη Λέσχη Ανάγνωσης της ΕΡΤ3\nΧαρούμενη επέτειος πέντε χρόνων για τη λέσχη μας. Πέρασαν όμορφα, δημιουργικά, χωρίς να το καταλάβουμε. Διαβάσαμε, ταξιδέψαμε μέσ' από τις σελίδες των βιβλίων, συζητήσαμε, αναπτύξαμε τη σκέψη μας μέσ' από αυτά. Γνωρίσαμε Έλληνες συγγραφείς, που μας τίμησαν με τη παρουσία τους, συζητήσαμε μαζί τους. Διαβάσαμε κλασσικούς συγγραφείς (Τολστόι, Ντοστογιέφσκι, Φλωμπέρ), μαγευτήκαμε από τη σοφία τους, προχωρήσαμε σε νεώτερους όπως: Αντρέ Ζιντ, Χάινριχ Μπελ, Περ Λάγκερκβιστ, Τζωρτζ Όργουελ κ.ά. Όλοι μάς "πήγαν" ένα βήμα παραπέρα. Δεθήκαμε φιλικά μεταξύ μας, νιώθουμε απαραίτητη πλέον τη συνάντηση μας, κάθε δεκαπέντε μέρες, αυτό είναι το πιο σημαντικό. Εύχομαι να γιορτάσουμε περισσότερα χρόνια μαζί, υγιείς πνευματικά και σωματικά.\nΕτικέτες Απολογισμός, Δικά μας, Κλεοπάτρα Τσάκουρη


«Μια σημαντική νίκη» (photo) - Sportsioannina.gr |Το Αθλητικό Portal της Ηπείρου\n«Μια σημαντική νίκη» (photo)\nΓια μία σημαντική νίκη κάτω από δύσκολες συνθήκες και απέναντι σε έναν δυνατό αντίπαλο έκανε λόγο ο Γιάννης Πετράκης.\n«Είμαστε πάρα πολύ χαρούμενοι και ευχαριστημένοι. Πετύχαμε μια πολύ σημαντική νίκη, απέναντι σε δύσκολο αντίπαλο που δίκαια βρίσκεται εκεί που είναι στη βαθμολογία.\nΉταν πολύ δύσκολες οι γηπεδικές συνθήκες, δεν μπορείς να παίξεις ποδόσφαιρο έτσι.\nΓια το αν τον απασχολεί η κατάσταση του γήπεδου στο ματς της Δευτέρας:\n«Μπορούμε να το αλλάξουμε; Όχι. Εμείς πρέπει να δώσουμε τη μάχη μας και αυτά που δεν μπορούμε να αλλάξουμε, τουλάχιστον να τα διαχειριστούμε και να μην τα βάζουμε σε πρώτο πλάνο».\nΓια τις λιγοστές ευκαιρίες:\n«Δημιουργήθηκαν 2-3 ευκαιρίες από την πλευρά μας πολύ καλές, ο Πανιώνιος μας απείλησε μόνο με κάποια περιφερειακά σουτ. Το γήπεδο δεν ευνοεί για κάτι περισσότερο. Δεν επιτρέψαμε σε μια ομάδα που είναι καλή στις αντεπιθέσεις να μας απειλήσει παραπάνω».\nΓια το αν σκέφτεται να καθιερώσει την τετράδα στην άμυνα:\n«Δεν υπάρχει δόγμα και σωστό ή λάθος στα συστήματα. Όλα στηρίζονται στα απλά. Όταν κάνεις τα βασικά, μπορείς να αλλάζεις σχηματισμό χωρίς δυσκολία. Θα μας καθορίζει κάθε φορά το σύστημα, αυτό που εγώ θα θεωρώ το ιδανικό κάθε φορά».\nΓια το αν θα κάνει μεταγραφή η ομάδα:\n«Είμαστε σε συζήτηση με τον πρόεδρο να βρούμε αυτό που θέλουμε. Εννοείται ότι ψάχνουμε πάντα για το καλύτερο. Είναι αυτονόητο αυτό. Δεν μου αρέσουν οι πολλές προσθαφαιρέσεις. Αν χρειαζόμαστε κάτι θα το πάρουμε, αλλιώς δεν υπάρχει λόγος να κάνουμε μεταγραφή για τη μεταγραφή. Δεν μπορούμε να πούμε σε ποια θέση θα γίνει αυτή η μεταγραφή».


Αίτηση για σπουδές στην Σουηδία | iSchool\nΤο iSchool είναι η μεγαλύτερη μαθητική διαδικτυακή κοινότητα με 64,949 εγγεγραμμένα μέλη και 3,077,278 μηνύματα σε 93,413 θέματα. Αυτή τη στιγμή μαζί με εσάς απολαμβάνουν το iSchool άλλα 288 άτομα.\nΑίτηση για σπουδές στην Σουηδία\nΟ mixalis2002 αυτή τη στιγμή δεν είναι συνδεδεμένος. Είναι 19 ετών και Μαθητής Μαθητής Γ' λυκείου. Έχει γράψει 8 μηνύματα.\n7 Νοεμβρίου 2021, 18:41\nΚαλησπέρα...ο αδερφός μου έκανε αίτηση για σπουδές Σουηδία σε κάποια πανεπιστήμια στην ιστοσελίδα που κανείς αιτήσεις και ζητάει κάποια συγκεκριμένα δικαιολογητικά. Είναι 3η λυκείου τώρα και του ζητάει απολυτήριο και η προθεσμία είναι μέχρι 17 Ιανουαρίου τι πρέπει να κάνει με αυτό εφόσον το απολυτήριο θα το πάρει τον Ιούνιο. Και γενικά επειδή δεν βγάζουμε και πολύ άκρη με τις οδηγίες από το σάιτ μπορεί κάποιος να μας εξηγήσει την διαδικασία. Ευχαριστώ\nΗ Ria99 αυτή τη στιγμή δεν είναι συνδεδεμένη. Έχει γράψει 105 μηνύματα.\n7 Νοεμβρίου 2021, 18:51\nΑρχική Δημοσίευση από mixalis2002:\nας στείλει μηνυμα μεσω της επικοινωνιας. ειναι πολυ βοηθητικοι!\nΟ Devid αυτή τη στιγμή δεν είναι συνδεδεμένος. Είναι 18 ετών. Έχει γράψει 12 μηνύματα.\nΟ Devid έγραψε:\nΚαλησπέρα, πρωτοετης bachelor στο Lund εδώ\nΕκανα το καλοκαιρι αιτηση για προπτυχιακα.\nΥπαρχουν δυο rounds. Η πρωτη περιοδος που απευθυνεται κυριως σε μη Ευρωπαιους ληγει στις 17 Ιανουαριου.\nΥπαρχει ομως και ενας αλλος ''γυρος'' για τους Σουηδους και Ευρωπαιους που ανοιγει στις 15 Μαρτιου και ληγει τις 19 Απριλιου αλλα δινει την δυνατότητα στα παιδια λυκειου να καταθεσουν το απολυτήριο μέχρι και τις 5 Ιουλίου.\nΘέλουν διαβατήριο, proficiency (το κλασικό του Michigan κάνει), βαθμούς 2ας και 3ης τάξης και το απολυτήριο μεταφρασμένα ειτε στα αγγλικα ειτε στα σουηδικα. Προτείνω στα αγγλικα. Δεν χρειαζεται ουτε apostille ουτε μεταφραση στους μαλακες του υπουργειου. Απλη μεταφραση σε ιδιωτικό μεταφραστικό η δικηγόρο που κανει και πιο γρηγορα.\nΕιναι απο της πιο ευκολες αιτησης σε σχεση με αλλες χωρες της ευρωπης οπως Δανια, η Γαλλια\nΔεν νομιζω να εχουν γινει τοσες μεγαλες αλλαγες απο το καλοκαιρι αλλα στο site υπαρχουν ολες οι πληροφοριες και οπως είπε η Ria99 στο email τους, σου λύνουν καθε απορια που μπορει να εχεις.\nΑρχική Δημοσίευση από Devid:\nΤα μαθηματα σε ποια γλωσσα ειναι?\n21 Νοεμβρίου 2021, 13:33\nΕχει κάμποσα στα Αγγλικά.\n21 Νοεμβρίου 2021, 13:37\nσυνεπως πρεπει να ξερεις σουηδικά.\nυπαρχει περιορισμος σε σχολες που μπορεις να επιλεξεις? πληρωνεις?\n21 Νοεμβρίου 2021, 13:56\nΟχι, εχει καποια προγραμματα Bachelor εξολοκλήρου στα αγγλικα νομιζω 50 με 80. Αμα ήταν ολα στα Σουηδικα τρεχα γυρευε δεν θα ερχομουν ουτε με μεσο\nΜπορεις να επιλεξεις μεχρι και 8 προγραμματα. Στο master ειναι 4. Οι Ευρωπαιοι δεν πληρωνουν ουτε ενα σεντ. Για τους υπολοιπους ειναι 10 και πανω χιλιαρικα το χρονο.\nΕχει ομως ακριβη ζωη εδω\n21 Νοεμβρίου 2021, 14:04\nποσο 1500 το μηνα?\n21 Νοεμβρίου 2021, 14:15\nοχι και ετσι. Αναλογα το lifestyle και την πολη οσο πιο μικρη πολη τοσο πιο φθηνα. συνηθως με 500-800 εισαι κομπλε.\n21 Νοεμβρίου 2021, 14:33\n800 σπιτι ζωη? οτι αθηνα δηλαδη με φαι στην λεσχη. Η κυπρος ειναι τα διπλα\nΟ Panos_02 αυτή τη στιγμή δεν είναι συνδεδεμένος. Είναι Φοιτητής και μας γράφει απο Τσοτίλι (Κοζάνη). Έχει γράψει 145 μηνύματα.\nουτε μεταφραση στους μαλακες του υπουργειου.\nΟι μαλακες του υπουργειου που λες (τουλ στα γερμανικα) ηταν εξυπηρετικοτατοι. Πλέον ειναι ανεξαρτητοι, τα εστειλα με πηρε τηλέφωνο επιβεβαιωσε οτι πηρε αυτα τα χαρτια και αν δεν κανω λάθος το πολύ σε μια βδομαδα τα ειχα στα χερια μ.\nΑυτόματη ένωση συνεχόμενων μηνυμάτων: Κυριακή στις 16:45\nτο κλασικό του Michigan κάνει\nαναλογα ποιο εννοεις κλασσικο, πχ το δικο μ δεν κανει (MSU)\nΟ fmarulezkd αυτή τη στιγμή είναι συνδεδεμένος. Είναι 30 ετών, Διδακτορικός και μας γράφει απο Νορβηγία (Ευρώπη). Έχει γράψει 1,183 μηνύματα.\nΗ διαφορά είναι ότι σπίτι Αθήνα θα μένεις μόνος, ενώ Σουηδία θα συγκατοικείς.\nΣωστος ξέχασα οτι το michigan βγαζεi πολλά products. @mixalis2002 το ECPE κάνει μια χαρα\nΑκριβώς οπότε με 300-400 βρίσκεις ανετά δωμάτιο σε corridor. Τουλάχιστον για Lund. Φαντάζομαι Στοκχόλμη θα είναι άπιαστα τα νοίκια.


Σακχαρούχα ροφήματα στην εγκυμοσύνη και κίνδυνος άσθματος στο παιδί - Πελοποννησιακό Πρακτορείο Ειδήσεων\nΣακχαρούχα ροφήματα στην εγκυμοσύνη και κίνδυνος άσθματος στο παιδί\nΝέα έρευνα έδειξε ότι παιδιά των οποίων οι μητέρες έπιναν πολλά σακχαρούχα ροφήματα στην εγκυμοσύνη, ενδεχομένως έχουν μεγαλύτερο κίνδυνο εμφάνισης άσθματος.\nΠαιδιά μεταξύ 7 και 9 ετών μπορεί ενδεχομένως να έχουν μεγαλύτερο κίνδυνο εμφάνισης άσθματος αν οι μητέρες τους έπιναν πολλά σακχαρούχα ροφήματα στην εγκυμοσύνη, προειδοποιεί νέα έρευνα.\nΗ ερευνήτρια Sheryl Rifas-Shiman, του Harvard Medical School, δήλωσε ότι η αποφυγή της υψηλής πρόσληψης σακχαρούχων ροφημάτων στην εγκυμοσύνη και στα πρώτα χρόνια της παιδικής ηλικίας θα μπορούσε να είναι ένας τρόπος μείωσης του κινδύνου παιδικού άσθματος.\nΗ έρευνα, που δημοσιεύτηκε στη διαδικτυακή έκδοση του Annals of the American Thoracic Society, έγινε σε 1.000 ζευγάρια μητέρων- παιδιών στις ΗΠΑ.\nΜετά το πρώτο και δεύτερο τρίμηνο, μητέρες που έλαβαν μέρος στην έρευνα συμπλήρωσαν ερωτηματολόγια για την κατανάλωση τροφών και ροφημάτων, περιλαμβανομένων αναψυκτικών και φρουτοποτών.\nΌταν τα παιδιά έφτασαν στην ηλικία των 3,3 ετών, οι μητέρες συμπλήρωσαν ακόμα ένα ερωτηματολόγιο όπου ανέφεραν την κατανάλωση τροφών και ροφημάτων των παιδιών τους, περιλαμβανομένων αναψυκτικών και φρουτοποτών.\nΣτη μέση παιδική ηλικία, ποσοστό 19% των παιδιών είχε άσθμα.\nΜητέρες στο υψηλότερο τεταρτημόριο της κατανάλωσης σακχαρούχων αναψυκτικών στην εγκυμοσύνη ήταν 63% πιο πιθανό σε σχέση με όσες ανήκαν στο χαμηλότερο τεταρτημόριο να έχουν παιδιά με άσθμα στη μέση παιδική ηλικία.\nΟι ερευνητές σημειώνουν ότι άλλες έρευνες έδειξαν σχέσεις μεταξύ παχυσαρκίας και άσθματος και μεταξύ σακχαρούχων ροφημάτων και υψηλής πρόσληψης φρουκτόζης και αυξημένου κινδύνου για άσθμα.\n« Το στρες πριν την εγκυμοσύνη μπορεί να επηρεάσει το βάρος του παιδιού Σίγουρα γνωρίζετε όλα τα πρώιμα σημάδια της εγκυμοσύνης; »\nΑυτήν τη στιγμή επισκέπτονται τον ιστότοπό μας 2118 guests και κανένα μέλος


Unknown 1 Ιουλίου 2019 - 9:34 μ.μ.\nΔημητρη δυστυχώς πολλες φορές μπορει να τυχει σε όλους μας ειναι αυτο το overconfidence που λέμε. Μακάρι να ειναι το τελευταίο κ ευτυχως που δεν είχαν σωματικές βλάβες οι χειριστές. Το παθημα ας γινεται μάθημα σε ολους μας. Χαιρετώ φιλε.


Εκλογές 2019 – radiopatra.gr\nΔέσμη έντεκα παρεμβάσεων για την επόμενη μέρα στην Αιτωλοακαρνανία παρουσίασε στη διάρκεια Συνέντευξης Τύπου στο Αγρίνιο, το πρωί της Μ. Τετάρτης 24 Απριλίου 2019, ο Περιφερειάρχης Δυτικής Ελλάδας και επικεφαλής του συνδυασμού «Δυτική Ελλάδα – Δικαίωμα στην Πρόοδο» Απόστολος Κατσιφάρας. Η συνέντευξη Τύπου φιλοξενήθηκε στο εκλογικό κέντρο του συνδυασμού επί της Πλατείας Δημοκρατίας 1 και …\nΓιάννης Νταβλούρος: Συγκέντρωση «Νίκης» η παρουσίαση του προγράμματος του Νίκου Παπαδημάτου\nΑπίστευτη κοσμοσυρροή στην παρουσίαση του προγράμματος του Νίκου Παπαδημάτου και της παράταξης Πάτρα Ενωμένη. Το σύνθημα της συγκέντρωσης…; «Δεν αρκεί να θέλεις, πρέπει και να ξέρεις»! Στη συγκέντρωση έδωσαν το παρόν πολιτευτές, ο υποψήφιος Περιφερειάρχης Δυτικής Ελλάδας Νεκτάριος Φαρμάκης αλλά και πολλά στελέχη της Νέας Δημοκρατίας όπου όλοι δήλωσαν ξεκάθαρη στήριξη στον Νίκο Παπαδημάτο! …\nΝταβλούρος Ιωάννης: Υποψήφιος Διαμερισματικός Σύμβουλος (Ανατολικό Διαμέρισμα Πάτρας)\nΟνομάζομαι Νταβλούρος Ιωάννης του Σωτηρίου και κατάγομαι από την Πάτρα. Είμαι 24 ετών και πρόσφατα αποφοίτησα από το Τμήμα Διοίκησης Επιχειρήσεων του Πανεπιστημίου Πατρών. Από το πρώτο έτος δραστηριοποιήθηκα ως ενεργό μέλος της ΔΑΠ-ΝΔΦΚ ΑΕΙ Πάτρας, ενώ τα τελευταία χρόνια συμμετέχω στην ΟΝΝΕΔ Αχαΐας. Στα πλαίσια του εθελοντισμού, είμαι μέλος στον Ελληνικό Ερυθρό Σταυρό καθώς …\nΜε αφορμή της μεγάλη και καταστροφική πυρκαγιά στο Εθνικό Πάρκο Κοτυχίου-Στροφυλιάς, ο Δήμαρχος Δυτικής Αχαΐας Χρήστος Νικολάου, έκανε την παρακάτω δήλωση: «Για μια ακόμη φορά, γινόμαστε μάρτυρες ενός εγκλήματος κατά της περιοχής μας. Το μοναδικό, σ’ όλο τον κόσμο, Δάσος της Στροφυλιάς με το σπάνιο οικοσύστημα, καταστρέφεται. Από την πρώτη στιγμή βρεθήκαμε στο πύρινο μέτωπο …\nΕκλογές 2019, Χρήστος Νικολάου


Ο Πρωτόκλητος: Απριλίου 2017\nΠΑΡΑΣΚΕΥΗ 25 ΜΑΡΤΙΟΥ 2017, ΕΥΑΓΓΕΛΙΣΜΟΣ ΤΗΣ ΘΕΟΤΟΚΟΥ\nΠΑΝΗΓΥΡΙΣ ΙΕΡΟΥ ΕΝΟΡΙΑΚΟΥ ΝΑΟΥ ΕΥΑΓΓΕΛΙΣΜΟΥ ΚΕΡΑΤΕΑΣ\nΤων Ιερών Ακολουθιών το πρωΐ της κυριωνύμου ημέρας\nπροεξήρχεν ο Μακ. Αρχιεπίσκοπος Αθηνών κ. ΣΤΕΦΑΝΟΣ\nσυλλειτουργούντων του Ιερομονάχου π. Δαμασκηνού Πετρογέγα\nκαι του Πρεσβυτέρου π. Βασιλείου Τσαρκατζόγλου.\nΤον Θείο Λόγο κήρυξε ο Θεολόγος κ. Γεώργιος Γλετζάκος.


Πνοή : CaptainBook.gr - Το πιο ενημερωμένο ηλεκτρονικό βιβλιοπωλείο.\n(Όταν χτυπά η καρδιά του πεπρωμένου...: Μυθιστόρημα)\nO Δήμος και η Κλαίρη, αδέλφια, καταξιωμένοι επαγγελματικά και κοινωνικά, βιώνουν την ολική ανατροπή, όταν ανακαλύπτουν ακολουθία οικογενειακών μυστικών! Μέσα τους θεριεύει ζωογόνα πνοή και τους παρασύρει...\nΚαταλήγουν στο ερειπωμένο καστρομονάστηρο της Αγίας Φωτεινής στη Μικρά Ασία. Εκεί, όπου οι ίντριγκες παρουσίασαν ως ατύχημα τη δολοφονία του μοναχού Ρωμανού, που υπήρξε στρατηγός επί Ιουστινιανού με τ΄΄ όνομα Θεοδόσιος. Εκεί, όπου αιώνες μετά έχασε την ζωή της μια νέα γυναίκα, η Φυντάν, υπό ανεξιχνίαστες συνθήκες. Τι τους συνδέει όλους;\nISBN (10ψήφιο): 960-531-306-5


Ο αναπληρωτής αρχηγός της αντιπολίτευσης και υπουργός Υγείας του VIC παρευρίσκονται στον αγώνα South Melbourne FC\nΟ αναπληρωτής αρχηγός της αντιπολίτευσης, Richard Marles, ήταν παρών στο Lakeside Stadium την Παρασκευή καθώς η South Melbourne FC απέτρεψε την επίθεση της Melbourne City για τα περισσότερα από τα πρώτα 60 λεπτά του αγώνα του CAF Cup.\nΗ South Melbourne κόντεψε να ισοφαρίσει το ματς στο δεύτερο ημίχρονο με ένα εκπληκτικό φάουλ του Sherwin που έσωσε ο τερματοφύλακας της Melbourne City με τα δάχτυλά του.\nΠριν ένα δυνατό πλήθος των γηπεδούχων έφερε αναμνήσεις από τις μέρες του NFL, η South Melbourne ήταν γενναία στην ήττα της, χάνοντας τελικά με 3-0.\nΣτην εκδήλωση πριν τον αγώνα, ο κ. Marles μίλησε για τη σημασία συλλόγων όπως η South Melbourne FC στον πολιτιστικό και αθλητικό ιστό της Αυστραλίας. Είπε ότι αυτοί οι σύλλογοι έπαιξαν ζωτικό ρόλο στη διαμόρφωση της χώρας μας και ότι η Νότια Μελβούρνη είναι ένας από τους διάσημους ποδοσφαιρικούς συλλόγους της Αυστραλίας. Είπε επίσης ότι η επιτυχημένη ιστορία της μιλάει από μόνη της και καλωσόρισε την επιστροφή της στην Α’ Κατηγορία ποδοσφαίρου στο άμεσο μέλλον.\nΠαρών ήταν και ο Νο. 1 κάτοχος του εισιτηρίου του συλλόγου, ο υπουργός Υγείας της Βικτώριας, Μάρτιν Φόλεϊ. Ο υπουργός Foley τόνισε την ανάγκη η Νότια Μελβούρνη να έχει τη θέση που της αρμόζει στην ποδοσφαιρική κοινότητα της Αυστραλίας και άσκησε πιέσεις για επείγουσα εφαρμογή της δεύτερης κατηγορίας.\nΟ υπουργός Foley είπε ότι η Νότια Μελβούρνη άξιζε να παίξει ποδόσφαιρο σε μια εθνική διοργάνωση όσο το δυνατόν γρηγορότερα και κάλεσε τη FIFA να εφαρμόσει γρήγορα το πρωτάθλημα της δεύτερης κατηγορίας. Ο κ. Foley τόνισε πώς το Lakeside Stadium ήταν αναπόσπαστο μέρος του South Melbourne Football Club.\nΠαρόλο που ο Νότος δεν κέρδισε το παιχνίδι, ο πρόεδρος του συλλόγου, Νικ Μαϊκόσης, ήταν πεπεισμένος ότι οι Νότοι είχαν ανακτήσει τις μέρες της δόξας τους με ένα γεμάτο πλήθος για τον COVID και δυναμικές παραστάσεις από την ομάδα για την οποία είχαν περιορισμένο χρόνο προετοιμασίας.\nΑυτή τη στήριξη έδωσε και στην απόδοση της ομάδας, ο Andrew Missoroni (Διευθυντής ποδοσφαίρου) που εξήρε τις προσπάθειες της ομάδας και τον προπονητή Esteban Quintas.\nΟ κ. Μεσορούνη είπε: “Οι προηγούμενες τακτικές της ομάδας να αρνούνται ευκαιρίες στο Melbourne City λειτούργησαν καλά για περισσότερο από μία ώρα. Παρόλο που ο αντίπαλός μας ήταν πιο δυνατή ομάδα, οι τακτικές παιχνιδιού μας έπρεπε να είναι αμυντικοί με ριμπάουντ επιθετικό ποδόσφαιρο. Είμαστε περήφανοι για παίκτες και το αποτέλεσμα ήταν σεβαστό γιατί δεν έχουμε παίξει ανταγωνιστικό ποδόσφαιρο εδώ και 3 μήνες».\nΟ Πρόεδρος της South Team Bill Papastgiadis ευχαρίστησε τον κ. Marles και τον κ. Foley για τη διάθεση του αγώνα και την σθεναρή υποστήριξή τους στον σύλλογο.\nΟ κ. Παπαστεργιάδης είπε: «Ο Μάρτιν Φόλεϊ έχει αποδείξει για μεγάλο χρονικό διάστημα με τις πράξεις του ότι είναι ο νούμερο 1 κάτοχος εισιτηρίου. Έχει παρέμβει επιτυχώς σε όλα τα μεγάλα εμπόδια που έχει αντιμετωπίσει ο σύλλογος. Το έργο του για να κρατήσει το Lakeside South είναι αμέτρητο .»\n“Ο Μάρτιν υπήρξε ισχυρός υποστηρικτής για την επιστροφή του συλλόγου στο υψηλότερο επίπεδο ποδοσφαίρου και ήταν στην πρώτη γραμμή των συζητήσεών μας με την FA για τέτοια θέματα. Δεν μπορούμε να τον ευχαριστήσουμε αρκετά”.\nΟ κ. Παπαστεργιάδης επηρεάστηκε εξίσου από την κατανόηση της ιστορίας του Νότου από τον Richard Marles στην ομιλία του Marles πριν τον αγώνα.\nREAD Λέγεται ότι η Σαουθάμπτον συμφώνησε ως δανεικός για την 19η καλοκαιρινή μεταγραφή\nΟ κ. Παπαστεργιάδης είπε: «Ο Ρίτσαρντ Μαρλς όχι μόνο είχε μια εντυπωσιακή κατανόηση για τα τεράστια επιτεύγματα του Νότου, αλλά μίλησε επίσης καθαρά και με πάθος για τη σημασία της ελληνικής ιστορίας του συλλόγου για την επιτυχία του».\n«Ο Ρίτσαρντ κατανοεί και εκτιμά τη σημασία της μετανάστευσης και της πολυπολιτισμικότητας για την ανάπτυξη του ποδοσφαίρου στην Αυστραλία. Είναι ισχυρός υπέρμαχος αυτών των θεμάτων», κατέληξε ο κ. Παπαστεργιάδης.\nPrevious Ο Χαρτ ήταν το αστέρι του Ανγκ αυτή τη σεζόν\nNext Ιδρώνει η Λίβερπουλ λόγω της φυσικής κατάστασης του Σάντιο Μανέ μετά από τραυματισμό με τη Σενεγάλη | ποδοσφαιρικά νέα


Βρίσκεστε εδώ: Αρχική σελίδα Θυρεοειδής Καρκίνος θυρεοειδούς\nTI EINAI O KAΡΚΙΝΟΣ ΤΟΥ ΘΥΡΕΟΕΙΔΟΥΣ;\nΟ καρκίνος του θυρεοειδούς μπορεί να παρουσιαστεί με τη μορφή μικρών ογκιδίων ή όζων του θυρεοειδούς. Οι περισσότεροι όζοι, 90-95%, είναι καλοήθεις (όχι καρκίνος). Ένα μικρό ποσοστό όμως μπορεί να κρύβει καρκίνο.\nΓΝΩΡΙΖΕΤΕ ΟΤΙ ΟΙ ΠΕΡΙΣΣΟΤΕΡΟΙ ΑΝΘΡΩΠΟΙ ΜΕ ΚΑΡΚΙΝΟ ΤΟΥ ΘΥΡΕΟΕΙΔΟΥΣ ΔΕΝ ΕΧΟΥΝ ΚΑΝΕΝΑ ΣΥΜΠΤΩΜΑ;\nΠΟΙΟΣ ΕΧΕΙ ΑΥΞΗΜΕΝΟ ΚΙΝΔΥΝΟ ΝΑ ΑΝΑΠΤΥΞΕΙ ΚΑΡΚΙΝΟ ΘΥΡΕΟΕΙΔΟΥΣ;\nΓνωστοί παράγοντες κινδύνου για τον καρκίνο του θυρεοειδούς είναι:\nΘεραπευτική ακτινοβολία στο κεφάλι και τον λαιμό, ιδιαίτερα σε παιδική ηλικία\nΈκθεση σε ραδιενεργή ακτινοβολία\nΟικογενειακό ιστορικό καρκίνου του θυρεοειδούς\nΟζίδιο του θυρεοειδούς που αυξάνεται γρήγορα σε μέγεθος\nΗλικία μετά τα σαράντα.\nΤα άτομα που έχουν κάποιον γνωστό παράγοντα κινδύνου δεν παρουσιάζουν πάντα καρκίνο, ενώ, στις περισσότερες περιπτώσεις, δεν φαίνεται να υπάρχει κάποιος γνωστός παράγοντας κινδύνου. Για το λόγο αυτό, αν βρεθεί κάποιος όζος στον θυρεοειδή, χρειάζεται παρακολούθηση.\nΑν βρεθεί ένας ή περισσότεροι όζοι στην κλινική εξέταση ή σε υπερηχογράφημα του θυρεοειδούς, τότε θα πρέπει να δείτε έναν ενδοκρινολόγο. Η εξέταση που μπορεί να μας δείξει με σχετικά μεγάλη ακρίβεια αν ένας όζος είναι κακοήθης ή ύποπτος είναι η παρακέντηση με λεπτή βελόνη (FNA). Με την μέθοδο αυτή και χρησιμοποιώντας σαν οδηγό το υπερηχογράφημα, τοποθετούμε μια πολύ λεπτή βελόνη μέσα στον όζο και παίρνουμε κύτταρα ή υγρό τα οποία στη συνέχεια εξετάζονται με μικροσκόπιο.\nΓια περισσότερες πληροφορίες για την αντιμετώπιση των όζων του θυρεοειδούς, δείτε την παρουσίαση « Όζοι θυρεοειδούς, Με απλά λόγια».\nΥΠΑΡΧΟΥΝ ΔΙΑΦΟΡΟΙ ΤΥΠΟΙ ΚΑΡΚΙΝΟΥ ΤΟΥ ΘΥΡΕΟΕΙΔΟΥΣ\nΟ πιο συχνός τύπος (80% περίπου των περιπτώσεων) είναι το Θηλώδες καρκίνωμα. Τυπικά αναπτύσσεται πάρα πολύ αργά και μπορεί να υπάρχει για πολλά χρόνια χωρίς κανένα σύμπτωμα. Είναι το ίδιο συχνό σε άνδρες και γυναίκες και η πιο συχνή ηλικία διάγνωσης είναι τα 30-50 χρόνια. Κάποιες φορές μπορεί να επεκταθεί τοπικά στο λαιμό, κυρίως στους λεμφαδένες γύρω από τον θυρεοειδή. Σπάνια μπορεί να κάνει μεταστάσεις στους πνεύμονες και τα οστά. Αν η διάγνωση γίνει όταν ο καρκίνος είναι μικρός < 1εκατοστού και περιορίζεται στον θυρεοειδή, η ίαση είναι σχεδόν 100%.\nΟ δεύτερος πιο συχνός τύπος καρκίνου είναι το Θυλακιώδες καρκίνωμα (10-15% των περιπτώσεων). Σπάνια κάνει μεταστάσεις στους λεμφαδένες αλλά μπορεί να κάνει μετάσταση στους πνεύμονες η τα κόκκαλα. Είναι πιο συχνό στις γυναίκες και η τυπική ηλικία εμφάνισης είναι τα 40-60 χρόνια. Αν η διάγνωση γίνει νωρίς και ο καρκίνος είναι περιορισμένος στον θυρεοειδή τότε η πιθανότητα ίασης είναι σχεδόν 95%. Στις μεγαλύτερες ηλικίες η πιθανότητα ίασης ελαττώνεται.\nΤο μυελώδες καρκίνωμα είναι ένας σχετικά σπάνιος τύπος καρκίνου του θυρεοειδούς (περίπου 5 % των περιπτώσεων). Αυτός ο τύπος καρκίνου μπορεί συχνά να είναι κληρονομικός και όταν ανακαλυφθεί χρειάζεται ιδιαίτερη προσοχή και παρακολούθηση καθώς μπορεί να αναπτυχθεί και σε άλλους συγγενείς πρώτου βαθμού. Και αυτός έχει πολύ καλή πρόγνωση αν ανακαλυφθεί νωρίς και δεν έχει επεκταθεί εκτός του θυρεοειδούς (90% δεκαετής επιβίωση), η οποία όμως μειώνεται αν έχουμε επέκταση στους λεμφαδένες (70% δεκαετής επιβίωση) και ακόμα περισσότερο αν επεκταθεί στο ήπαρ, τον εγκέφαλο ή τα οστά (20% επιβίωση).\nΤέλος, υπάρχει και το αναπλαστικό καρκίνωμα του θυρεοειδούς το οποίο είναι σπάνιο (1-2& των περιπτώσεων) αλλά και ιδιαίτερα επιθετικό. Συχνά υποτροπιάζει και η επιβίωση δεν είναι μεγαλύτερη του ενός έτους. Είναι πιο συχνό σε μεγάλες ηλικίες, άνω των 65 ετών, και εμφανίζεται πιο συχνά σε άνδρες.\nΠΟΙΑ ΕΙΝΑΙ Η ΘΕΡΑΠΕΙΑ ΤΟΥ ΚΑΡΚΙΝΟΥ ΤΟΥ ΘΥΡΕΟΕΙΔΟΥΣ;\nΗ θεραπεία διαφέρει ανάλογα με τον τύπο του καρκίνου και το αν έχει επεκταθεί εκτός του θυρεοειδούς. Οι βασικές αρχές της θεραπείας είναι: Νο 1 και πολύ βασικό η σωστή χειρουργική αντιμετώπιση. Αν η διαγνωστική παρακέντηση είναι ύποπτη για καρκίνο θυρεοειδούς, τότε θα πρέπει να αφαιρεθέι όλος ο θυρεοειδής αδένας. Κατά τη διάρκεια της επέμβασης μπορεί να αφαιρεθούν και οι γειτονικοί στον θυρεοειδή λεμφαδένες. Οι επεμβάσεις αυτές πρέπει να γίνονται από εξειδικευμένους χειρουργούς καθώς στην περιοχή του θυρεοειδούς βρίσκονται ευαίσθητα νεύρα, αγγεία και οι παραθυρεοειδείς αδένες που ελέγχουν το ασβέστιο στο αίμα.\nΜετά την αφαίρεση του θυρεοειδούς χρειάζεται να παίρνει κανείς υποκατάστατα των ορμονών του θυρεοειδούς δια βίου. Θεραπεία με ραδιενεργό ιώδιο: Ο θυρεοειδής χρησιμοποιεί ιώδιο για την λειτουργία του. Η θεραπεία αυτή βασίζεται στην λήψη μιας ποσότητας ραδιενεργού ιωδίου έτσι ώστε να καταστραφεί οποιοδήποτε υπόλειμμα του θυρεοειδούς που έχει παραμείνει από το χειρουργείο. Το ραδιενεργό ιώδιο μπορεί ακόμα να «σκοτώσει» κύτταρα καρκινικά που έχουν ξεφύγει σε άλλα σημεία του σώματος. Η θεραπεία αυτή μπορεί κάποιες φορές να χρειαστεί επανάληψη αν υπάρχουν σημάδια υποτροπής του καρκίνου.\nΕξωτερική ακτινοβολία σπάνια μπορεί να χρειαστεί αν έχουμε να αντιμετωπίσουμε έναν πολύ μεγάλο καρκίνο που δεν μπορεί να αφαιρεθεί χειρουργικά. Επίσης, η χημειοθεραπεία δεν χρειάζεται συνήθως στον καρκίνο του θυρεοειδούς εκτός από τις περιπτώσεις αναπλαστικού καρκίνου ή σε περιπτώσεις με μεγάλη επέκταση.\nΤι ερωτήσεις να ρωτήσετε τον ιατρό σας;\n• Τι τύπο καρκίνου έχω;\n• Τι θεραπεία θα χρειαστώ\n• Ποιοι είναι οι κίνδυνοι και τα πλεονεκτήματα κάθε θεραπείας;\n• Τι παρακολούθηση θα χρειαστώ και για πόσο;\n• Τι άλλο πρέπει να προσέχω;\nΘυρεοειδίτιδα και εγκυμοσύνη


My market - Τσικνοπέμπτη:H γιορτή της γεύσης και της χαρούμενης διάθεσής!\nΤσικνοπέμπτη:H γιορτή της γεύσης και της χαρούμενης διάθεσής!\nΗ Τσικνοπέμπτη είναι συνώνυμο της γεύσης, του κεφιού, του γλεντιού και της χαρούμενης διάθεσης! Φυσικά οι νοστιμιές έχουν την τιμητική τους με κύριο πρωταγωνιστή το κρέας…και όχι μόνο!\nΠριν πάρει φωτιά η ψησταριά δείτε 5 tips που θα σας αναδείξουν τον ψήστη της βραδιάς.\n1.Αρχικά δώστε βάση στην επιλογή της πρώτης ύλης, διαλέξτε τα κρεατικά σας προσεκτικά. Θυμηθείτε το φρέσκο κρέας έχει χρώμα κόκκινο, λαμπερό και σφιχτό! Επισκεφτείτε το κρεοπωλείο του αγαπημένου σας My market και βρείτε ποικιλία φρέσκων κρεάτων σε εξαιρετική ποιότητα.\n2. Φροντίστε για την ποικιλία των κρεατικών, ώστε να καλύψετε όλα τα γούστα της παρέας. Μην αμελήσετε και τους μικρούς φίλους της παρέας! Σνίτσελ, μπέργκερ, πατατούλες τηγανιτές, νόστιμες σως είναι στις must επιλογές.\n3. Δώστε βάση στην προετοιμασία είναι η μισή επιτυχία σας!\n• Αρχικά αφήστε τα κρεατικά σας να έρθουν σε θερμοκρασία δωματίου, ώστε να ψηθούν εύκολα και αποτελεσματικά.\n• Μαρινάδα: Ένα ξεχωριστό κεφάλαιο είναι το μαρινάρισμα των κρεάτων, που θα τα βοηθήσει να μαλακώσουν και να γίνουν γευστικά και ζουμερά στο ψήσιμο. Χρειάζεστε: Λάδι, λεμόνι, πορτοκάλι, μουστάρδα, μπαχαρικά.\n4. Βασικό tip μην προσθέσετε αλάτι & λεμόνι κατά το ψήσιμο, αλλά μετά διαφορετικά τα κρεατικά σας θα «σφίξουν» και θα χάσουν τη ζουμερή υφή τους.\n5. Προσοχή στο ψήσιμο και στις διαβαθμίσεις. Ανάλογα με τα γούστα της παρέας για το μοσχαρίσιο κρέας και καλοψημένο το χοιρινό και το κοτόπουλο!\nΤι γίνετε όμως με όσους έχουν αποκλείσει ή αποφεύγουν το κρέας από τη διατροφή τους; Για όλους υπάρχει λύση..χρειάζετε μόνο λίγη φαντασία. Εμπλουτίστε το τραπέζι σας με χορτοφαγικά συνοδευτικά και vegan προτάσεις που θα εντυπωσιάσουν τους vegan και μη της παρέας.\n• Δώστε έμφαση στα λαχανικά εποχής -ετοιμάστε, για παράδειγμα, μια πράσινη σαλάτα με μαρούλι και ρόκα.\n• Δημιουργήστε μια διαφορετική πατατοσαλάτα με γλυκοπατάτες, μανιτάρια, καρότο, κρεμμυδάκι, πιπεριές Φλωρίνης και σπιτική σως με ελαιόλαδο-μουστάρδα-ξύδι.\n• Ψήστε λαχανικά, όπως πιπεριές, κολοκυθάκια και μανιτάρια!Θυμηθείτε: όσο πιο πολύχρωμα, τόσο καλύτερα!\n• Φτιάξτε σπιτικά dip που όλοι θα λατρέψουν! Δώστε μοναδική γεύση στο γιαούρτι χαμηλών λιπαρών προσθέτοντας φρέσκο άνηθο ή ετοιμάστε χούμους με ρεβύθια (για extra γεύση, προσθέστε χυμό λεμονιού!).\n• Δημιουργήστε μια ποικιλία με vegan λουκάνικα, κεφτεδάκια από κιμά φυτικής προέλευσης και μπιφτέκια λαχανικών -αν στο τραπέζι υπάρχουν πίτες, μετατρέπονται εύκολα σε πεντανόστιμα vegan σουβλάκια!\n• Τα burger όλοι τα αγαπούν! Γίνεται όμως burger χωρίς κρέας; Φυσικά! Αντικαθιστώντας το κρέας με μπιφτέκι φυτικής προέλευσης. Το αποτέλεσμα θα σας εκπλήξει!\nKαλή διασκέδαση και καλή σας απόλαυση!!!!\nΔιατροφή, κουζίνα, κρέας, λαχανικά


08/06/2017 - Aggouria.net\n16 Φρικτοί τραυματισμοί ποδοσφαιριστών που κόβουν την ανάσα!\nΤο ποδόσφαιρο είναι από τα πιο δημοφιλή και συναρπαστικά αθλήματα με τους πιο φανατισμένους οπαδούς. Παναθηναϊκός – Ολυμπιακός, Μπαρτσελόνα – Ρεάλ, Μαρσέιγ – Παρί Σεν Ζερμέν, είναι μερικοί από τους αιώνιους αντιπάλους που παίζουν με πολύ μεγάλο πάθος όταν συναντιούνται, με\nΠρογνωστικά στοιχήματος και προβλέψεις (Παρασκευή 09-06-17)\nΚαλησπέρα παιδιά μου! Μια ακόμη δύσκολη ημέρα για το Πάμε στοίχημα έφτασε στο τέλος της. Και φυσικά αναφέρομαι στις προβλέψεις ποδοσφαίρου της Τετάρτης, όπου τα διεθνή φιλικά δεν ξηγήθηκαν όμορφα και μας άφησαν με 4 στα 8 σημεία και μόλις


ΣΗΜΑΝΤΙΚΑ NEA: Οι ΑΝΕΛ πνίγονται στο θολό Ποτάμι...\nΟι πολίτες υποφέρουν από δύο Μάντρες.\nΗ μία είναι στην Αττική. Η άλλη είναι το μαντρί των κομμάτων.\nΜερικά από τα οποία δεν έχουν κανέναν ιδεολογικό λόγο ύπαρξης.\nΚαι σαν φτιαχτά αποτελούν πλέον πρόβλημα για τη λειτουργία της Δημοκρατίας και του κοινοβουλευτισμού.\nΤέτοια είναι το Ποτάμι και οι ΑΝΕΛ. Το απέδειξαν για μια ακόμα φορά χτες.\nΟλόκληρο το κυβερνητικό επιτελείο έχασε εκατοντάδες εργατοώρες, που τις πληρώνει ο ελληνικός λαός, να βγάζουν ανακοινώσεις για σενάρια αποστασίας και αποσταθεροποίησης του πολιτεύματος, επειδή ένας- ακόμα- βουλευτής της συγκυβέρνησης εγκατέλειψε το σκάφος από το φόβο ότι στις επόμενες εκλογές δεν θα βρει ούτε την ψήφο του στη Θεσσαλονίκη όπου εκλέγεται.\nΌλα αυτά, επειδή οι Μακεδόνες έχουν εξαγριωθεί με την αυθαίρετη και κρυφή από τα κόμματα και το λαό συμφωνία αναγνώρισης μακεδονικής εθνότητας και γλώσσας στους σλαβομακεδόνες των Σκοπίων.\nΤο κωμικοτραγικό είναι, ότι οι ΑΝΕΛ και η κυβέρνηση κατηγορούν την αντιπολίτευση, τον Μαρινάκη, τον Σαββίδη (!) και άλλα κέντρα (της προπαγανδιστικής φαντασίας τους), για απόπειρα εκτροπής την ώρα που την εκτροπή την έχουν κάνει οι ίδιοι οι ΑΝΕΛ!\nΟι οποίοι, παρ όλο που χαρακτήρισαν και καταδίκασαν τη συμφωνία με τα Σκόπια σαν επιζήμια για τη χώρα, την ψήφισαν στη Βουλή δίνοντας ψήφο εμπιστοσύνης στην κυβέρνηση!\nΑυτό κι αν είναι εκτροπή!\nΤα σενάρια αποστασίας που έχει βγάλει η κυβέρνηση είναι για γέλια.\nΚαι για γέλια είναι οι αντιδράσεις από το άλλο φτιαχτό κόμμα, το Ποτάμι, που ο αρχηγός του- και ατάλαντος πολιτικός, πετυχημένος κοινωνικός ρεπόρτερ Θεοδωράκης- και οι βουλευτές του μπερδεύονται αν θα στηρίξουν τον ΣΥΡΙΖΑ σε περίπτωση που κινδυνεύει να πέσει ή όχι!\nΧτες το πρωί ο βουλευτής του Ποταμιού Δανέλης δήλωσε ότι το κόμμα του θα στηρίξει την κυβέρνηση αν φύγουν οι ΑΝΕΛ.\nΤο μεσημέρι ο Θεοδωράκης δήλωσε ότι το κόμμα δεν θα συμπλεύσει με τον ΣΥΡΙΖΑ στην κυβέρνηση.\nΔεν μας είπε, όμως, αν θα τον στηρίζει σαν μειοψηφία με ψήφο ανοχής!\nΓια να λέμε τα πράγματα με το όνομά τους, η Ελλάδα έχει περάσει περιόδους όπου πολλά μικρά, προσωποπαγή ή κατασκευασμένα από συμφέροντα κόμματα εμφανίστηκαν στο προσκήνιο.\nΤα οποία εξαφανίστηκαν μόλις πέρασε η αιτία της ύπαρξής τους.\nΚαι το πολιτικό σκηνικό επέστρεψε στο κλασσικό ιδεολογικό σχήμα συντήρηση- κέντρο- αριστερά.\nΕκεί, δηλαδή που ανήκει η συντριπτική πλειονότητα των ψηφοφόρων.\nΤο αντιπροσωπευτικό καθαρό ιδεολογικό σχήμα εκφράζεται από την ακροδεξιά Χρυσή Αυγή, τη συντηρητική ΝΔ, το κεντροαριστερό ΠΑΣΟΚ, το κομμουνιστικό ΚΚΕ, και τον αριστερίστικο ΣΥΡΙΖΑ.\nΣυν όλα τα μικρά κομμάτια των κομμάτων που εκφράζουν ιδεολόγους της επανάστασης και της οικολογίας.\nΤα υπόλοιπα κόμματα που γέννησε η κρίση, ο τυχοδιωκτισμός και τα συμφέροντα, σαν τους ΑΝΕΛ και το Ποτάμι, όπως και το κόμμα του περιθωριακού τηλεαστέρα Λεβέντη (που μοιάζει πιο λογικός από τους αισχρούς και παραλογιζόμενους μέσα στη Βουλή, τέτοια κατάντια!) είναι θνησιγενή μορφώματα με ημερομηνία λήξης.\nΗ οποία πλησιάζει.\nΑυτή την ημερομηνία λήξης την ξέρουν οι βουλευτές των ΑΝΕΛ που εγκαταλείπουν το καράβι, όπως και οι βουλευτές του Ποταμιού, που προσπαθούν να σωθούν είτε στη μητρική αγκαλιά του ΚΙΝΑΛ είτε στου ΣΥΡΙΖΑ.\nΠιστεύοντας ότι ο ΣΥΡΙΖΑ θα είναι το νέο ΠΑΣΟΚ.\nΑπό τα απομεινάρια του σημιτικού εκσυγχρονισμού, που είναι το Ποτάμι, και τα απομεινάρια του διαπλεκόμενου ΠΑΣΟΚ των Σπίρτζηδων, των Μαρδάδων και των Κουρουμπλήδων, που είναι και το 90% των ψηφοφόρων του ΣΥΡΙΖΑ.\nΚρατικοδίαιτοι, απατεωνίσκοι, φυγόπονοι, μοχθηροί και φανατικοί στη μεγάλη τους πλειονότητα.\nΟι ψηφοφόροι του ΣΥΡΙΖΑ.\nΈχει πολύ χρόνο ακόμα για να συγκολλήσει τα δεκάδες κομμάτια της, που σπαράσσονται από ιδεολογικές διαφωνίες για το γένος των αγγέλων.\nΗ ώρα της ωριμότητας δεν έχει έρθει ακόμα για την αριστερά.\nΗ οποία έχει να αντιμετωπίσει και τη δυσφήμιση από τη διακυβέρνηση του ΣΥΡΙΖΑ.\nΊσως το μεγαλύτερο πλήγμα στην ιστορία της.\nΓια τη συντηρητική παράταξη ούτε λόγος.\nΔεν πέφτει από το 30% βρέξει-χιονίσει.\nΈχοντας διαφεύγοντες ψηφοφόρους κυρίως στους ΑΝΕΛ, στη Χρυσή Αυγή και στον Λεβέντη.\nΚαι σε όσους τυχοδιώκτες ψηφοφόρους περιμένουν ποιο τάξιμο θα πιστέψουν περισσότερο πριν από τις εκλογές.\nΟι ανοησίες περί αποστασίας και πληρωμένων από επιχειρηματικά κέντρα είναι για ανόητους.\nΤα επιχειρηματικά κέντρα ποτέ, εκτός από την περίοδο Σημίτη, δεν είχαν πιο πιστή και συμφέρουσα κυβέρνηση για να κερδίζουν.\nΤο ομολογούν και τα ίδια τα επιχειρηματικά συμφέροντα με τους διθυράμβους, που επιφυλάσσουν για την κυβερνητική πολιτική και την … πρόοδο της οικονομίας!\nΠρόοδο μόνο γι αυτούς.\nΓια το λαό ζόρια και περικοπές.\nΗ Ελλάδα βαδίζει πάλι προς τη γνωστή εικόνα των λίγων και περιεκτικών, αντιπροσωπευτικών ιδεολογικών κομμάτων.\nΤο Ποτάμι και οι ΑΝΕΛ εξεμέτρησαν το ζην.\nΔεν έχουν λόγο ύπαρξης.\nΔεν αντιπροσωπεύουν παρά ελάχιστους στην ελληνική κοινωνία.\nΤο μεν πρώτο σαν κατασκευασμένο διασπαστικό κομμάτι του εκσυγχρονιστικού ΠΑΣΟΚ και οι δεύτεροι σαν δήθεν αντιστασιακοί δεξιοί απέναντι στις …δεξιές πολιτικές των δανειστών!\nΟι πραγματικοί αποστάτες είναι τα κόμματα εξουσίας, που έχουν μετατρέψει την εξουσία τους σε μαγαζάκια εκμετάλλευσης ψηφοφόρων.\nΈχοντας αποστατήσει από την αποστολή τους, που είναι η ιδεολογική στέγη και η χριστή διαχείριση του δημόσιου συμφέροντος.\nΌλα τα άλλα είναι λάσπη στον ανεμιστήρα.\nΓια να μη βλέπουν οι πολίτες τη βρώμα της εξουσίας.


SPORT LAB: Ζοτς... Reloaded!\nΑναρτήθηκε από The Researcher... στις 12:56 μ.μ.\nΑνώνυμος 6 Μαρτίου 2013 - 7:17 μ.μ.\nΛες και αν γυρίσει θα είναι δικαίωση για σενα.. κόλλημα που έχεις με την δικαιωση ομως...αντε να την βρεις μια φορά μπας και ησυχασουμε!!!\nΜαρκος 7 Μαρτίου 2013 - 7:56 μ.μ.\nΕαν γυρισει ο Ζοτς,σιγουρα ο Researcher το ειπε και οχι εσυ Ανωνυμε Ολυμπιακε.Και για τους Παναθηναικους εχει τεραστια σημασια αυτη η ειδηση γιατι μιλαμε για τον πρωτεργατη της αυτοκρατοριας(εντος-εκτος κι επι τ'αυτα).Απο εκτός εχεις μια μικρη ιδέα και συ (μιλαω αποκλειστικα για μπασκετ..),εαν ξαναρθει ομως θα μεινεις με το ''κι επι τ'αυτα''ξανα..οποτε βρες εσυ καλυτερα τι πραγματικα σε χαλαει η κανε ενα δικο σου blog που δε θα γραφεις τπτ και θα εισαι ησυχος.Εαν εισαι παο πες μου:πας καλα?\nΑνώνυμος 11 Μαρτίου 2013 - 9:05 π.μ.\nΤο όνομα ΒΑΣΙΛΙΣΣΑ ΤΗΣ ΕΥΡΏΠΗΣ σου λέει κάτι;\nThe Researcher... 7 Μαρτίου 2013 - 8:33 μ.μ.\nΦίλε Μάρκο ο συγκεκριμένος ανώνυμος έχει ένα θεματάκι, επειδή έπεσα μέσα που έπαιξε μπάλα ο Γιουρκας, αυτό τον τσουζει!\nΑνώνυμος 11 Μαρτίου 2013 - 9:03 π.μ.\nΣτον μετριότατο φετινο παναθηναικο ο γιουρκας φαίνεται πως παιζει μπαλα..είναι πως θέλει να το βλέπει κανείς (για να νοιωθει και δικαιωμένος)...\nΑνώνυμος 9 Μαρτίου 2013 - 1:52 μ.μ.\nΠΑΙΔΙΑ ΜΑΚΑΡΙ ΝΑ ΕΠΙΣΤΡΕΨΕΙ!!! ΘΑ ΓΙΝΟΥΝ ΟΛΟΙ ΚΑΛΥΤΕΡΟΙ ΚΑΙ Η ΟΜΑΔΑ ΘΑ ΑΝΕΒΕΙ ΚΑΙ ΠΑΛΙ ΣΤΗΝ ΚΟΡΥΦΗ ΤΗΣ ΕΥΡΩΠΗΣ. ΓΝΩΜΗ ΜΟΥ ΣΑΣ ΠΑΝΑΘΗΝΑΙΚΟΣ ΕΙΝΑΙ ΝΑ ΠΑΡΕΙ ΚΑΙ ΑΛΛΟΥΣ ΕΛΛΗΝΕΣ ΚΑΛΟΥΣ ΟΠΩΣ Ο ΖΗΣΗΣ, Ο ΦΩΤΣΗΣ Ο ΜΠΟΥΡΟΥΣΗΣ ΟΥΤΩΣ ΩΣΤΕ ΝΑ ΘΥΜΗΘΟΥΜΕ ΚΑΛΕΣ ΕΠΟΧΕΣ ΣΤΟ ΟΑΚΑ. ΠΑΝΤΩΣ ΔΥΣΤΥΧΩΣ Ο ΑΡΤΖΙ ΔΕΝ ΜΠΟΡΕΙ. ΜΕΧΡΙ ΕΚΕΙ ΜΠΟΡΕΙ. ΤΟΥΛΑΧΙΣΤΟΝ ΝΑ ΠΑΡΟΥΜΕ ΤΟ ΠΡΩΤΑΘΛΗΜΑ ΝΑ ΠΕΡΑΣΟΥΜΕ ΣΤΟΥΣ 8 ΟΥΤΩΣ ΩΣΤΕ Η ΧΡΟΝΙΑ ΝΑ ΠΑΕΙ ΜΙΑ ΧΑΡΑ!!!\nΑνώνυμος 9 Μαρτίου 2013 - 6:47 μ.μ.\nΜην παίζετε με τέτοια θέματα..Αν έχεις όντως έγξυρες πηγές πες το μας..\nΑνώνυμος 11 Μαρτίου 2013 - 9:06 π.μ.\nΑν θες έγκυρες πηγές πήγαινε σε κανένα έγκυρο blog φίλος. .\nΑνώνυμος 10 Μαρτίου 2013 - 12:34 μ.μ.\nΕΓΩ ΤΟ ΠΙΣΤΕΥΩ ΔΙΟΤΙ Ο ΟΜΠΡΑΝΤΟΒΙΤΣ ΤΟ ΕΧΕΙ ΠΕΙ ΟΤΙ ΘΑ ΞΑΝΑΕΠΙΣΤΡΕΨΕΙ ΚΑΙ ΕΠΙΠΛΕΟΝ ΕΙΧΕ ΔΗΛΩΣΕΙ ΟΤΙ ΜΟΝΟ ΣΤΗ ΠΑΡΤΙΖΑΝ, ΤΗ ΡΕΑΛ ΚΑΙ ΣΤΟ ΠΑΝΑΘΗΝΑΙΚΟ ΘΑ ΞΑΝΑΔΟΥΛΕΥΕ. ΤΩΡΑ ΕΝΤΑΞΕΙ ΑΝ ΠΑΕΙ ΣΤΟ ΝΒΑ ΕΙΝΑΙ ΑΛΛΟ ΘΕΜΑ ΑΛΛΑ Ο ΖΟΤΣ ΔΕΝ ΜΠΟΡΕΙ ΝΑ ΑΝΤΕΞΕΙ ΕΚΕΙ ΤΟΥΣ ΧΑΖΟΥΣ ΚΑΝΟΝΙΣΜΟΥΣ ( ΤΑ 3 ΔΕΥΤΕΡΟΛΕΠΤΑ ΣΤΗΝ ΑΜΥΝΑ) ΚΑΙ ΑΥΤΟ ΦΑΝΗΚΕ ΟΤΑΝ ΠΑΙΞΑΜΕ ΜΕ ΧΙΟΥΣΤΟΝ ΚΑΙ ΣΠΕΡΣ. ΘΑ ΕΠΙΣΤΡΕΨΕΙ ΚΑΙ ΘΑ ΠΑΜΕ ΞΑΝΑ ΚΑΙ ΞΑΝΑ ΣΤΗΝ ΚΟΡΥΦΗ ΤΟΥ ΕΥΡΩΠΑΙΚΟΥ ΜΠΑΣΚΕΤ.\nΑνώνυμος 10 Μαρτίου 2013 - 2:39 μ.μ.\nΆΛΛΟ ΤΙ ΠΙΣΤΕΥΕΙΣ..ΓΡΑΦΕΙΣ ΟΙ ΤΕΛΕΥΤΑΙΕΣ ΠΛΗΡΟΦΟΡΙΕΣ ΛΕΝΕ.ΕΧΕΙ ΔΙΑΦΟΡΑ.\nΑνώνυμος 11 Μαρτίου 2013 - 9:10 π.μ.\nΡε παιδιά σας βλέπω που προβληματιζεστε με τα γραφόμενα του researcher...ήμαρτον! ο ανθρωπος ειναι απλα αντι ολυμπιακος και φαινεται εχει προσωπικο προβλημα με τον Μαρινακη και την κυρια Ειρήνη, ας ασχοληθούμε με κατι αλλο καλύτερα παρακαλώ\nThe Researcher... 11 Μαρτίου 2013 - 8:51 μ.μ.\nΠαιδιά, καταρχάς να σας πω πως αν δεν ήταν σοβαρή η πηγή μου δεν θα το έγραφα καθόλου, χωρίς όμως αυτό να εξασφαλίζει 100% την επιστροφή του μεγάλου Ζοτς! εγώ απλα μετέφερα την είδηση απο κοντινο του προσωπο.\nΌσων αφορά τον Γιουρκα που λέει και ο κομπλεξικός δικέφαλος ανώνυμος ααυτή την στιγμή παίζει στο 40% αν έπαιζε στο 80 πολύ απλά δεν θα ήταν στον Παναθηναϊκό...\nΕγώ πάντως θα ήθελα για έναν ακόμα λόγο να ξανά δω τον Ζοτς πίσω και αυτός λέγεται Σοφοκλής Σχορτσιανιτης, το έχω γράψει πριν πάει στην Μακαμπι ότι στα χέρια του Ζοτς θα γίνει Πυρηνικό όπλο!\nΑνώνυμος 13 Μαρτίου 2013 - 12:06 μ.μ.\nθα γυρισει και ο Γκαλης\nΑνώνυμος 14 Μαρτίου 2013 - 4:09 μ.μ.\nΚι ομως γυρίζει\nThe Researcher... 14 Μαρτίου 2013 - 4:51 μ.μ.\nΑν γυρίσει ο Γκάλης πρέπει να γυρίσει και ο Σιγαλας για να του κάνει καποιος 10-15 φάουλ κάθε παιχνίδι!!! Ε ανώνυμε γαυρακο; τι έγινε τσούζει ακόμα και η ιδέα της επιστροφής του Ζοτς;!!!\nΑνώνυμος 14 Μαρτίου 2013 - 6:08 μ.μ.\nΤι σημαίνει φαπ ρε φίλε;\nThe Researcher... 14 Μαρτίου 2013 - 8:27 μ.μ.\nΕίναι η φάπα που Ρίχνω στα γαυρακια φίλε...\nΑνώνυμος 14 Μαρτίου 2013 - 8:58 μ.μ.\nΕσυ ρίχνεις φάπες κι εμείς σου ριχνουμε τσαπου βαζελακι!\nThe Researcher... 15 Μαρτίου 2013 - 12:01 μ.μ.\nΕσυ μαλλον γαμας με τον κωλο...\nΑνώνυμος 15 Μαρτίου 2013 - 3:39 μ.μ.\nΩραίο επίπεδο πρεσβευεις ρε blogger..\nO original ανωνυμος....\nΑνώνυμος 24 Μαΐου 2013 - 3:18 μ.μ.\nΤι εγινε ρε researcher,παγωσε λιγακι το θεμα Ζοτς ή μου φιανεται?


Φοιτητές του Πανεπιστημίου Αιγαίου δημιούργησαν «έξυπνο κάδο» ανακύκλωσης με WiFi spot - Samos24\nΦοιτητές του Πανεπιστημίου Αιγαίου δημιούργησαν «έξυπνο κάδο» ανακύκλωσης με WiFi spot που προσελκύει το ενδιαφέρον για ανακύκλωση Έναν «έξυπνο κάδο» ανακύκλωσης, που ανταμείβει τον χρήστη για την επιλογή του, ενώ παράλληλα συμβάλλει στην αφύπνιση της περιβαλλοντικής συνείδησης και στην αντιμετώπιση του προβλήματος της διαχείρισης απορριμμάτων στα κέντρα διαμονής προσφύγων, δημιούργησαν φοιτητές του Τμήματος Περιβάλλοντος του Πανεπιστημίου Αιγαίου, οι οποίοι ταξίδεψαν στο CERN, κέρδισαν τις εντυπώσεις, και εξακολουθούν να εργάζονται εντατικά για την υλοποίηση της ιδέας τους.\n«Ο έξυπνος κάδος ανακύκλωσης για προσφυγικά camps, όπως ονομάζεται, υποδέχεται πλαστικά μπουκάλια νερού και λειτουργώντας ως wifi spot προσελκύει το ενδιαφέρον για ανακύκλωση. Ο χρήστης του κάδου επιβραβεύεται για τη δράση του με άυλο νόμισμα ανταλλακτικής αξίας και, μέσω εφαρμογής για κινητά, αποκτά πρόσβαση σε αγορά προϊόντων, υπηρεσιών ή εκπτώσεις σε συμβεβλημένες επιχειρήσεις. Ένα επιπλέον στοιχείο του συγκεκριμένου project είναι η ταυτόχρονη ενεργοποίηση της περιβαλλοντικής συνείδησης του χρήστη -εφόσον πρέπει να απαντήσει σε περιβαλλοντικές ερωτήσεις προκειμένου να έχει πρόσβαση στην εφαρμογή». Πώς, όμως, ξεκίνησαν όλα; Πώς γεννήθηκε η ιδέα και πώς έγινε πράξη; «Η πρόταση ξεκίνησε από το μάθημα Πράσινη Επιχειρηματικότητα του Προπτυχιακού Προγράμματος Σπουδών στο Τμήμα Περιβάλλοντος και εξελίχθηκε σε μια καινοτόμο πρόταση για την αντιμετώπιση του προβλήματος της διαχείρισης απορριμμάτων στα κέντρα διαμονής προσφύγων, με έμφαση στον ανταποδοτικό χαρακτήρα του έργου. Η πρόταση ταξίδεψε στo CERN και συμμετείχε στο The Port Humanitarian Tech Hackathon 2017, όπου σε συνεργασία με ομάδα ειδικών κατασκευάστηκε το πρωτότυπο του κάδου και της εφαρμογής. Η σύνδεση της αξίας ανακύκλωσης με οικονομικά, κοινωνικά, περιβαλλοντικά κίνητρα αποτελεί την κεντρική στόχευση του συνολικού έργου» λέει στη «Ραδιοτηλεόραση» η δρ Μαρία Χατζηαντωνίου. Η ομάδα που συνέλαβε το συγκεκριμένο project απαρτίζεται από τους φοιτητές Θανάση Κουκούλη, Ειρήνη Μορίκη, Διαμαντίνα Ψευτογκά, Εύα Τσακαλή και Βαγγέλη Αναγνωστόπουλο. «Για μας, ήταν μια πρωτόγνωρη εμπειρία, μέσα από την οποία κερδίσαμε πάρα πολλά. Η συμμετοχή μας στο Hackathon του Cern άνοιξε καινούργιους δρόμους, μας έδωσε τα απαραίτητα εφόδια, ώστε να μπορούμε να σκεφτόμαστε πέρα των καθορισμένων για να μπορέσουμε να εξελίξουμε και να βελτιώσουμε το εγχείρημά μας, με τη συνεργασία της ομάδας που δημιουργήθηκε» λέει η Ειρήνη Μορίκη.\nH ομάδα των φοιτητών που συνέλαβε και υλοποίησε το καινοτόμο project. «Εξακολουθούμε να είμαστε πολύ ενθουσιασμένοι, με πίστη στο project μας και με όρεξη να φτάσουμε στο βέλτιστο σημείο. Το επόμενο βήμα είναι να έχουμε ένα λειτουργικό πρωτότυπο του κάδου, ώστε να το θέσουμε σε εφαρμογή και να επιτύχουμε τους στόχους που είχαμε θέσει με τη δημιουργία του »έξυπνου κάδου». Είμαστε αισιόδοξοι ότι θα πετύχει και θα έχει τα αποτελέσματα που επιθυμούμε για να μπορέσουμε να βοηθήσουμε, με τον τρόπο μας, την ελληνική κοινωνία και την προσφυγική κοινότητα» τονίζει η Διαμαντίνα Ψευτογκά.\nΟ «έξυπνος κάδος» και wifi spot λεπτομέρεια Οσον αφορά το Πανεπιστήμιο Αιγαίου, όπως επισημαίνει η καθηγήτρια Μαρία Χατζηαντωνίου, «η επιτυχία των φοιτητών/τριών του αποδεικνύει για άλλη μια φορά το ουσιαστικό έργο που επιτελείται στο ακαδημαϊκό Ίδρυμα. Η καινοτομία, η εξωστρέφεια, οι συνεργασίες και η φοιτητοκεντρική προσέγγιση της ακαδημαϊκής διαδικασίας αίρουν τους όποιους περιορισμούς της περιφερειακότητας, παράγοντας εξαιρετικά αποτελέσματα, όπως αποδεικνύεται στην πράξη, από τέτοιες σημαντικές επιτυχίες». Ο επόμενος στόχος, που είναι η πιλοτική εφαρμογή του project να ξεκινήσει από τη Λέσβο και η γενίκευση της χρήσης του κάδου σε χώρους συλλογικής δράσης, όπως τα κέντρα διαμονής προσφύγων και τα σχολεία, βρίσκεται μπροστά τους και οι φοιτητές της ομάδας εξακολουθούν να εργάζονται με ενθουσιασμό για την επίτευξή του.\nΜε την ομάδα του ΠΑ στο THEPort Hackathon@CERN. Φοιτητικά Νέα/Foititikanea.gr


ΔΙΔΑΧΗ: O ΑΓΙΟΣ ΛΟΥΚΑΣ Ο ΕΝ ΜΥΤΙΛΗΝΗ - 23 ΜΑΡΤΙΟΥ\nΟ βίος του τοποθετείται περί τα μέσα του 16 ο αιώνα. Οι περί τον τόπο καταγωγής του γνώσεις μας δεν είναι εξακριβωμένες. Σίγουρο πάντως είναι ότι εγεννήθη στη Μυτιλήνη εξ΄ ου και το προσωνύμιό του Μυτιληναίος. Σε νεαρή ηλικία μετέβη στην Κωνσταντινούπολη εξασκώντας το επάγγελμα του ράπτη. Εμαρτύρησε την 24 η Απριλίου 1564 στη Βασιλεύουσα. Ως αιτία του μαρτυρίου φέρεται η πίστη του στις χριστιανικές ηθικές αρχές και η μη αποδοχή της ισλαμικής πίστης. Κατά τη διήγηση του μαρτυρίου του τον «έγδαραν ζωντανόν και έρριψαν το δέρμα του εις την θάλασσαν, αυτόν δε τον μακάριον έρριψαν εις τα τσιγκέλια και ούτως ετελειώθη και έλαβε του Μαρτυρίου τον στέφανον και ανήλθεν εις τα ουράνια».


ΟΤΑΝ ΟΙ INSTAGRAMMERS ΓΙΝΟΝΤΑΙ ΑΝΕΠΙΘΥΜΗΤΟΙ! – Photonet: για το φωτογράφο και τη φωτογραφία\nΟΤΑΝ ΟΙ INSTAGRAMMERS ΓΙΝΟΝΤΑΙ ΑΝΕΠΙΘΥΜΗΤΟΙ!\nΤι συμβαίνει όταν ορισμένοι δημιουργοί το …παραξηλώνουν!\nΣτη διάσημη συνοικία του Παρισιού Rue Cremieux, οι κάτοικοι ζήτησαν τον αποκλεισμό των επισκεπτών κάθε είδους!\nΛόγω της ιδιαίτερα ασυνήθιστης ομορφιάς στους δρόμους της περιοχής, Instagrammers, influencers, καλλιτέχνες και λοιπά …περίεργα πρόσωπα πήγαινουν καθημερινά εκεί για να καταγράψουν στιγμιότυπα. Το αποτέλεσμα σύμφωνα με κάτοικο της περιοχής; “Καθόμαστε να φάμε και άνθρωποι μάς βγάζουν φωτογραφίες. Ράπερς γυρνούν επί 2 ώρες video-clip έξω από το παράθυρό μας και γυναίκες σε bachelorette πάρτυ ουρλιάζουν ακατάπαυστα. Είναι εξαντλητικό!”\nΣυγκεκριμένα οι κάτοικοι αιτήθηκαν από το δήμο την δημιουργία “πυλών”, προκειμένου να κρατούν (ειδικά) τους instagrammers μακριά, τουλάχιστον τα σαββατοκύριακα και τα βράδια. Αναφέρουν επίσης ότι ο δρόμος γεμίζει σε ασφυκτικό σημείο και μάλιστα τις περισσότερες φορές με κόσμο ο οποίος δεν απολαμβάνει ήσυχα την οδό, αλλά με τρόπους ενοχλητικούς και θορυβώδεις!\nΟι κάτοικοι έδωσαν προθεσμία στον Δήμο, μέχρι το καλοκαίρι για να βρει μία λύση στο πρόβλημα, προκειμένου να μην μαζεύεται τόσος κόσμος έξω από τις πόρτες των σπιτιών τους.\nΠάρτε μια γεύση της καθημερινότητας της περιοχής!\nΦωτό στην κορυφή της σελίδας: Charlota Blunarova\nInstagram instagrammers Γαλλία παρίσι


Περιφέρεια Αττικής - Ξεκίνησαν οι έλεγχοι βιομηχανικών εγκαταστάσεων που υπάγονται στην οδηγία SEVESO III\nΔημοσιεύθηκε : 10/05/2019 13:28\nΗ ύπαρξη δεκάδων βιομηχανικών δραστηριοτήτων στη Δυτική Αττική που εμπίπτουν στο πεδίο εφαρμογής της οδηγίας Seveso, με την συνεπαγόμενη επικινδυνότητα, δημιουργεί την ανάγκη πραγματοποίησης ελέγχων για την ασφαλή λειτουργία τους.\nΓια τον σκοπό αυτό ξεκίνησαν επιθεωρήσεις – έλεγχοι στις υπαγόμενες βιομηχανίες από την αρμόδια επιτροπή που έχει συσταθεί και στην οποία συμμετέχουν εκπρόσωποι :\nΥπουργείο Περιβάλλοντος και Ενεργειας.\nΤοπική Πυροσβεστική Υπηρεσία.\nΔ/νση Ανάπτυξης Περιφερειακής Ενότητας Δυτικής Αττικής.\nΑυτοτελή Δ/νση Πολιτικής Προστασίας Περιφέρειας Αττικής.\nΤμήμα Ελέγχου Περιβάλλοντος Περιφερειακής Ενότητας Δυτικής Αττικής.\nκαι την Χημική Υπηρεσία Ελευσίνας.


Green driving | k-2.gr\nΓιατί Οικολογική Οδήγηση;\nΤο Ι.Ο.ΑΣ. «Πάνος Μυλωνάς» και η ΓΕΦΥΡΑ Α.Ε., Μέλος της Συμμαχίας «Δρόμοι στο Μέλλον» ενημερώνουν για τα οφέλη της Οικολογικής Οδήγησης.\nΗ έννοια της αυτοκίνησης είναι συνδεδεμένη με την ελευθερία στη μετακίνηση. Επιλέγουμε να μετακινηθούμε με δικό μας μεταφορικό μέσο, εν προκειμένω το αυτοκίνητο, για να έχουμε ελεύθερη επιλογή όσον αφορά το ωράριο και τη διαδρομή. Αν το δούμε όμως από ενεργειακή άποψη η χρήση των μέσων μαζικής μεταφοράς είναι πολύ πιο αποδοτική. Στη σημερινή συγκυρία, την ώρα που παγκοσμίως εντείνονται πλέον οι προσπάθειες για τον περιορισμό του φαινομένου του θερμοκηπίου και των συνεπειών του στο κλίμα, στην Ελλάδα βιώνουμε όλοι τον αντίκτυπο μιας συνεχιζόμενης οικονομικής κρίσης σε εθνικό επίπεδο. Δεν είναι λοιπόν περίεργο που η συζήτηση για την οικολογική οδήγηση παραμένει τα τελευταία χρόνια ιδιαίτερα επίκαιρη. Τα οφέλη από την υιοθέτηση αυτής της τεχνικής οδήγησης είναι προφανή και φαίνονται άμεσα στο πορτοφόλι μας, δε θα πρέπει ωστόσο να λησμονούμε και τον σημαντικό θετικό αντίκτυπο που έχει στο περιβάλλον. Ενόψει των καλοκαιρινών αποδράσεων, περίοδο κατά την οποία όλοι μας χρησιμοποιούμε το αυτοκίνητο πιο συχνά και για μεγαλύτερες αποστάσεις, είναι μια καλή ευκαιρία να υπενθυμίσουμε ξανά τα οφέλη και τις βασικές αρχές της οικολογικής οδήγησης. Αν και ο κύριος σκοπός είναι να επικεντρωθούμε στις διαθέσιμες τεχνικές, καλό είναι να ξεκινήσουμε με… λίγη θεωρία.\nΒασικές Αρχές Οικολογικής Οδήγησης\nΤα καύσιμα που χρησιμοποιούνται σε όλα τα οχήματα αποτελούνται από μίγματα υδρογονανθράκων, οργανικές ενώσεις δηλαδή που αποτελούνται από άνθρακα και υδρογόνο. Όταν οδηγούμε, χρησιμοποιούμε την ενέργεια που παράγεται από την καύση των μιγμάτων, η οποία μετατρέπεται μέσα στον κινητήρα και, με τη βοήθεια του συστήματος μετάδοσης της κίνησης, κινεί τους τροχούς και κατά συνέπεια και το όχημα. Ένα από τα προϊόντα της καύσης είναι το διοξείδιο του άνθρακα, γνωστό και με τον χημικό του τύπο ως CO2. To CO2 είναι συστατικό της ατμόσφαιρας και βρίσκεται σε αυτή σε αναλογία περίπου 0,04%. Δεν είναι ρύπος, παρόλο που είναι ένα από τα αέρια που ευθύνονται για το φαινόμενο του θερμοκηπίου. Οι οδικές μεταφορές είναι υπεύθυνες για το 20% περίπου της παραγωγής CO2 στην ΕΕ ενώ τα αυτοκίνητα και τα ελαφρά φορτηγά συνεισφέρουν στο σύνολο κατά 12,5% περίπου. Για το λόγο αυτό, η νομοθεσία της ΕΕ προβλέπει τη μείωση των εκπομπών CO2 θέτοντας έναν περιορισμό στα 130 g/km (γραμμάρια ανά χιλιόμετρο) για το σύνολο της γκάμας των οχημάτων που παράγει ένας κατασκευαστής, με στόχο αυτό να πέσει στα 95 g/km μέχρι το 2021. Αρκετοί θα έχετε ακούσει για τις εκπομπές CO2 καθώς βάσει αυτών υπολογίζονται και τα τέλη κυκλοφορίας όσων αυτοκινήτων έχουν ταξινομηθεί από 11/2010 και μετά. Στην ουσία, πρόκειται για ένα διαφορετικό τρόπο έκφρασης της κατανάλωσης καυσίμου ενός αυτοκινήτου. Ενδεικτικά, τα 130 g/km CO2 αντιστοιχούν σε μια μέση κατανάλωση βενζίνης 5,6 lt/100 km (λίτρα ανά 100 χιλιόμετρα). Καταλήγουμε λοιπόν στο προφανές συμπέρασμα ότι, εάν με κάποιο τρόπο μειώσουμε τη μέση κατανάλωση καυσίμου του αυτοκινήτου μας, θα επιβαρύνουμε την ατμόσφαιρα με λιγότερο CO2 και θα συμβάλλουμε -έστω και ελάχιστα- στον περιορισμό του φαινομένου του θερμοκηπίου, έχοντας παράλληλα και οικονομικό όφελος. Αυτός είναι ο λόγος που κάνουμε αναφορά σε οικονομική και όχι μόνο οικολογική οδήγηση.\nΠριν βάλουμε μπροστά\nΈχοντας λοιπόν στο μυαλό μας πώς μπορούμε να εξοικονομήσουμε καύσιμο, ας δούμε τι πρέπει να προσέχουμε στο αυτοκίνητό μας:\nΦροντίζουμε για τη σωστή και τακτική συντήρησή του. Ένα βουλωμένο φίλτρο αέρα (π.χ. στον κινητήρα) επιβαρύνει μέχρι και 10% την κατανάλωση καυσίμου.\nΑλλάζουμε τακτικά τα λάδια στον κινητήρα. Αφήνοντας το λάδι για μεγαλύτερο από το προβλεπόμενο -σύμφωνα με τον κατασκευαστή- διάστημα μπορεί να αυξήσει έως και 2% την κατανάλωση.\nΑποφεύγουμε να μεταφέρουμε περιττό βάρος. Κάθε 50 επιπλέον κιλά που μεταφέρουμε αυξάνουν κατά 2% την κατανάλωση καυσίμου.\nΕλέγχουμε τακτικά την πίεση των ελαστικών, μία φορά το μήνα τουλάχιστον. Με αυτόν τον τρόπο συντηρούμε καλύτερα τα ελαστικά μας και αυξάνουμε τη διάρκεια ζωής τους. Επίσης, όταν επιλέγουμε ελαστικά, συμβουλευόμαστε τις ειδικές ετικέτες που φέρουν πλέον υποχρεωτικά και επιλέγουμε τα αποδοτικότερα ενεργειακά.\nΤην κατανάλωση καυσίμου όμως επηρεάζει σημαντικά και ο τρόπος που οδηγούμε. Ακόμα και το πλέον ενεργειακά αποδοτικό αυτοκίνητο μπορεί να καταναλώνει αρκετά, αν ο οδηγός του οδηγεί με λάθος τρόπο. Ας δούμε λοιπόν ορισμένες προτεινόμενες τεχνικές οδήγησης.\nΤι μπορούμε λοιπόν να κάνουμε εφόσον έχουμε σωστά προετοιμασμένο το αυτοκίνητό μας; Οι συμβουλές παρουσιάζονται με μια λογική σειρά, όπως ένας αλγόριθμος, καθώς πρέπει να προσπαθούμε να τις εφαρμόσουμε ταυτόχρονα και όχι μεμονωμένα για να επιτύχουμε το βέλτιστο αποτέλεσμα.\nΠαρακολουθούμε τη ροή της κυκλοφορίας και προσπαθούμε να αντιληφθούμε τι συμβαίνει πιο μακριά από εμάς, π.χ. ότι θα ανάψει κόκκινο σε ένα φωτεινό σηματοδότη.\nΑποφεύγουμε τις έντονες επιταχύνσεις και επιβραδύνσεις ενώ κρατάμε πάντα επαρκή απόσταση ασφαλείας από το προπορευόμενο όχημα. Με αυτόν τον τρόπο μπορούμε να διατηρούμε την ταχύτητά μας σχετικά σταθερή.\nΑν αντιληφθούμε εγκαίρως ότι πρόκειται να επιβραδύνουμε, και έχουμε κρατήσει την απαραίτητη απόσταση ασφαλείας, αφήνουμε το όχημα να κυλίσει ελεύθερα χωρίς να πατάμε το γκάζι. Είναι προτιμότερο να αφήσουμε επιλεγμένη ταχύτητα στο κιβώτιο και να μην επιλέξουμε τη νεκρά παρά μόνο όταν οι στροφές του κινητήρα πέσουν πολύ χαμηλά.\nΑν χρειαστεί να σταματήσουμε, χρησιμοποιούμε το φρένο. Εάν όμως έχουμε ήδη ρυθμίσει την ταχύτητά μας, αφήνοντας το γκάζι θα χρειαστεί να φρενάρουμε λιγότερο. Έτσι, καταπονούμε λιγότερο τα φρένα και αυξάνουμε τη διάρκεια ζωής των υλικών τριβής.\nΕάν πρόκειται να σταματήσουμε για διάστημα μεγαλύτερο του ενός λεπτού σβήνουμε τον κινητήρα.\nΌταν ξεκινήσουμε, φροντίζουμε να επιταχύνουμε ομαλά αλλάζοντας ταχύτητες όσο πιο σύντομα μπορούμε. Ανάλογα με τον τύπο του αυτοκινήτου που έχουμε, αλλάζουμε ταχύτητα στις 2000 με 2500 rpm το πολύ.\nΦροντίζουμε να επιλέγουμε τη μεγαλύτερη δυνατή σχέση μετάδοσης χωρίς όμως να ζορίζεται ο κινητήρας.\nΓια να εφαρμόσουμε τα παραπάνω χρειάζεται εξάσκηση, όταν όμως το καταφέρουμε θα έχουμε υιοθετήσει έναν πιο χαλαρό τρόπο οδήγησης, θα οδηγούμε πιο συγκεντρωμένα, πιο οικονομικά και κατά συνέπεια με μεγαλύτερη ασφάλεια.\nΑς δούμε όμως και τι άλλο πρέπει να προσέχουμε εκτός από τον τρόπο που οδηγούμε.\n…με λογική, οικονομία και ασφάλεια!\nΑποφεύγουμε να ταξιδεύουμε με μεγάλη ταχύτητα. Οι αεροδυναμικές απώλειες αυξάνονται σημαντικά όταν κινούμαστε πάνω από τα 100 km/h.\nΑφαιρούμε τις μπάρες οροφής, τη σχάρα ή τη μπαγκαζιέρα καθώς αυξάνουν την αεροδυναμική αντίσταση του αυτοκινήτου μας.\nΚάνουμε συνετή χρήση του κλιματισμού. Επιλέγουμε μια θερμοκρασία από 22 ο έως 24ο.\nΑπενεργοποιούμε τις μεγάλες καταναλώσεις όταν δεν χρειάζονται, π.χ. την αντίσταση του θερμαινόμενου τζαμιού.\nΣτο ταξίδι δεν οδηγούμε με ανοιχτά παράθυρα, προτιμούμε τον εξαερισμό ή τον κλιματισμό.\nΔεν προθερμαίνουμε το αυτοκίνητο πριν ξεκινήσουμε.\nΑξίζει να αναφερθεί ότι όταν πρόκειται να κάνουμε μια μικρή διαδρομή εξετάζουμε εναλλακτικούς τρόπους μετακίνησης όπως το να πάμε με τα πόδια, με ποδήλατο ή να χρησιμοποιήσουμε τα μέσα μαζικής μεταφοράς. Αντιλαμβανόμαστε λοιπόν ότι όσο η ανάγκη για μετακίνηση παραμένει πολύ μεγάλη, τόσο – και περισσότερο- αναγκαία γίνεται η εξοικονόμηση καυσίμου. Όπως είδαμε και νωρίτερα, οδηγώντας οικονομικότερα και λιγότερο επιθετικά μειώνουμε το υψηλό κόστος σε καύσιμο και επενδύουμε σε μεγαλύτερη ασφάλεια όταν είμαστε στο δρόμο.\nΗ οικονομική οδήγηση είναι αποδεδειγμένα και οικολογική, καθώς το κόστος της μετακίνησης δεν μετριέται πλέον μόνο ως κατανάλωση καυσίμου, αλλά και ως «τίμημα» που οι επόμενες γενιές θα κληθούν να πληρώσουν λόγω της εξάντλησης της φυσικής άμυνας και του πλούτου του πλανήτη μας. Κι αυτός είναι ίσως ο σημαντικότερος λόγος υιοθέτησης των παραπάνω απλών τεχνικών από όλους μας, πριν να είναι αργά για εμάς και τα παιδιά μας. Το αυτοκίνητο μάς παρέχει την ελευθερία που θέλουμε στις μετακινήσεις μας αλλά η τελική επιλογή είναι δική μας!


εν Λέσβω: Μαρτίου 2012\n“Στέμμα τῶν αὐγῶν” ονόμασε ο Ιωάννης Δούκας Βατάτζης ο ελεήμων, αυτοκράτορας Νικαίας (1222-12540), ένα διάδημα που δώρισε στην σύζυγο του, το οποίο στόλιζαν μαργαριτάρια και πολύτιμοι λίθοι, τους οποίους απέκτησε με την πώληση αυγών από το κτήμα του!\nΤο στέμμα αυτό ενσάρκωνε ένα ολόκληρο πρόγραμμα για την ανόρθωση της αγροτικής οικονομίας και κτηνοτροφίας!\nΠρώτος ο αυτοκράτορας έδωσε το καλό παράδειγμα στη γεωργία!\nΤα αυτοκρατορικά κτήματα ορίσθηκε να γίνουν πρότυπα για να δείξουν στους υπηκόους τι μπορεί ν’ αποφέρει η φροντισμένη και συνετή οικονομική διαχείριση στη γεωργία, την αμπελοκομία και την κτηνοτροφία.\nΒασικός στόχος της οικονομικής πολιτικής ήταν να καταστήσει τη χώρα οικονομικά αυτάρκη.\nΠροστάτευσε την αυτοκρατορία από την εισαγωγή ξένων προϊόντων και την απάλλαξε από το οικονομικό μονοπώλιο των ιταλικών πόλεων.\nΑπαγόρευσε αυστηρά στους υπηκόους του ν’ αγοράζουν είδη πολυτελείας από το εξωτερικό.\nΚάθε πολίτης έπρεπε ν’ αρκεσθεί σε “ό,τι παράγει το ρωμαϊκό έδαφος και ό,τι δημιουργούν τα ρωμαϊκά χέρια” !!!\nΚανείς δεν μας δίνει πλέον δανεικά, σπάραζε ο Καψής στο Mega προχτές!\nΚαι ποιος τα θέλει τα δανεικά;\nΤα ευρώ δεν τρώγονται, οι ανεμογεννήτριες και τα φωτοβολταϊκά δεν καταπίνονται ενώ καταστρέφουν το περιβάλλον και πληγώνουν ανεπανόρθωτα την αισθητική μας (συνεπώς και τον τουρισμό), δεν γεμίζουν το στομάχι, τα εισαγώμενα φτηνά ή ακριβά προϊόντα δεν δίνουν θέσεις εργασίας, δεν προσφέρουν τη χαρά της δημιουργίας, μόνο την απληστία κάποιων ικανοποιούν σπέρνοντας κατάθλιψη και απαξιώνοντας τους υπόλοιπους!\nΑναρτήθηκε από νίκης φόρος στις 12:15 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες αγροτική οικονομία, Βυζάντιο, Ιωάννης Δούκας Βατάτζης, Στέμμα τῶν αὐγῶν\nΘα συμφωνήσουν οι αιρετοί της περιφέρειας του Βορείου Αιγαίου (και οι πολιτικοί των νησιών της περιοχής γενικότερα) ότι τα νησιά τους ανήκουν σε μια υποδεέστερη τοπιακά, πολιτισμικά και οικολογικά κατηγορία; Ότι δεν μπορεί να είναι τα νησιά αυτά ένας πρώτης κατηγορίας πόλος παγκοσμίου ενδιαφέροντος για έναν αναβαθμισμένο ποιοτικά τοπιακό, πολιτισμικό και οικολογικό τουρισμό; Ότι επομένως δικαιολογείται να στηθεί πάνω τους μια μεγάλης κλίμακας βιομηχανία παραγωγής ενέργειας προς εξαγωγή, με σκοπό το αντίστοιχα μεγάλο κέρδος πολυεθνικών ενεργειακών ομίλων; Θα επιβεβαιώσουν την μη υψηλή (κατά Iberdola-Ρόκα) αξία των νησιών αυτών δίνοντάς τους άδεια να προχωρήσουν δια της υπογραφής-έγκρισης της μελέτης τους; Θα τα μετατρέψουν τελικά με την υπογραφή τους σε νησιά χαμηλής τοπιακά, πολιτισμικά και οικολογικά αξίας;\n*Πανεπιστημιακός, διδάσκει στο Πανεπιστήμιο Αθηνών και σε κοινό μεταπτυχιακό πρόγραμμα του Πανεπιστημίου Αθηνών και του Εθνικού Μετσόβειου Πολυτεχνείου, ειδικεύεται σε θέματα τεχνολογικής πολιτικής και κοινωνιολογίας-ιστορίας των τεχνολογιών ενέργειας και υπολογισμού\nΑναρτήθηκε από νίκης φόρος στις 1:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες βιομηχανικά αιολικώά πάρκα, Βορείου Αιγαίου; Λέσβος, Iberdrola\nΥπάρχει ο τόπος, από όπου εξάγεται ο άργυρος, όπως επίσης και ο τόπος, από όπου εξάγεται και καθαρίζεται ο χρυσός.\nΕπίσης είναι γνωστόν ότι ο σίδηρος εξάγεται από ωρισμένας περιοχάς της γης, ο δε χαλκός εξάγεται από τα λατομεία, όπως ο λίθος.\nΜε το φως της λυχνίας έθεσεν ο άνθρωπος τάξιν στο σκοτάδι των μεταλλωρυχείων και κάθε μέρος το διερευνά και εξακριβώνει, που εις τα σκότη κρύπτεται ο πολύτιμος λίθος και που η θανατηφόρος σκια.\nΕις τα μέρη της γης τα διανοιχθέντα από τα ύδατα των χειμάρρων και εις την άμμον ερευνούν οι χρυσοθήραι. Λησμονούν και αντιπαρέρχονται με αδιαφορίαν τους συνηθισμένους δρόμους των ανθρώπων. Εκεί εις τα βάθη των μεταλλείων ταλαιπωρούνται και κατεξαντλούνται. Μετακινούνται και χωρίζονται από τους άλλους ανθρώπους.\nΗ γη, από την καλλιεργουμένην επιφάνειαν της οποίας παίρνομεν τον άρτον, ανασκάπτεται από ημάς στο βάθος της σαν να καίεται από πυρ ηφαιστείου.\nΤα λιθάρια της είναι τόπος, όπου ευρίσκονται οι πολύτιμοι λίθοι του σαπφείρου και το χώμα της, όπου υπάρχει ο χρυσός.\nΤους δρόμους τους υπογείους, που υπάρχουν εις τα μεταλλεία, δεν τους εγνώρισε κανένα πτηνόν και το οξυδερκές μάτι του γυπός δεν τους είδε.\nΤολμηρά τέκνα ατιθάσων και αγρίων θηρίων δεν επάτησαν τους τόπους αυτούς, ούτε ο λέων ο βασιλεύς των ημπόρεσε να περάση από εκεί.\nΟ άνθρωπος όμως απλώνει τα χέρια του εις αποκρήμνους βράχους και τους κόπτει, ανασκάπτει δε και ανατρέπει εκ θεμελίων όρη.\nΔιετρύπησε βράχους, δια να αφήση δίοδον εις συστροφάς ποταμών. Πολλά δε πολύτιμα πράγματα ανευρεθέντα από τους ανθρώπους είδε το μάτι μου.\nΑπεκάλυψε και ηρεύνησε τους βαθείς πυθμένας των ποταμών και γενικά έφερεν εις φως και κατέστησεν αισθητήν την δύναμίν του.\nΗ πραγματική όμως και αληθινή σοφία από ποίον μέρος της γης ευρέθη; Ποίος δε είναι ο τόπος, όπου πηγάζει και εδράζεται η αληθινή επιστήμη;\nΚανείς από τους θνητούς δεν γνωρίζει τον δρόμον, που οδηγεί εις αυτήν, ούτε και αυτή ευρέθη μεταξύ των ανθρώπων, που κατοικούν την γην.\nΑι άβυσσοι των ωκεανών λέγουν· Δεν είναι μέσα εις ημάς η σοφία. Η θάλασσα λέγει· Δεν είναι μαζή μου η σοφία.\nΤιποτε δεν είναι δυνατόν να δοθή εις αντιστάθμισμα αυτής. Ούτε είναι δυνατόν να ζυγισθή και δοθή χρυσός και άργυρος εις αντάλλαγμα και πληρωμήν αυτής.\nΔεν είναι δυνατόν να συγκριθή προς το χρυσίον Ωφίρ, προς τους πολυτίμους λίθους όνυχος και σαπφείρου.\nΗ αληθινή σοφία δεν εξισώνεται κατά την αξίαν προς τον χρυσόν, προς το διαμάντι. Και τα πολύτιμα εκ χρυσού σκεύη δεν είναι δυνατόν να δοθούν ως αντάλλαγμα δι' αυτήν.\nΤα εκτιμώμενα από τους ανθρώπους πολύτιμα μέταλλα και τα κρύσταλλα ούτε καν και ημπορούν να μνημονευθούν ενώπιον αυτής. Την σοφίαν έλκυσέ την από τας πλέον βαθείας πηγάς.\nΠρος αυτήν δεν είναι δυνατόν να εξισωθή ούτε ο πολύτιμος λίθος της Αιθιοπίας, το τοπάζιον. Δεν ισοσταθμίζεται αυτή και δεν συγκρίνεται με τον καθαρόν χρυσόν.\nΠου λοιπόν ευρίσκεται η σοφία; Ποίος δε είναι ο τόπος της συνέσεως και της αληθούς γνώσεως;\nΑυτό διαφεύγει την γνώσιν παντός ανθρώπου. Εχει αποκρυβή και από αυτά τα πετεινά, που διασχίζουν τους ουρανούς.\nΗ απώλεια και ο θάνατος, αυτός ούτος ο άδης, είπαν· Ηκούσαμεν μόνον την δόξαν της σοφίας, αλλά δεν γνωρίζομεν, που υπάρχει.\nΟ Θεός είναι η πηγή πάσης σοφίας. Αυτός κατεσκεύασε καλώς τον δρόμον, δια του οποίου αυτή ξεχύνεται προς τα δημιουργήματά του. Αυτός γνωρίζει τον τόπον και την πηγήν της.\nΔιότι αυτός επιβλέπει και κυβερνά ολόκληρον την οικουμένην την υπό τον ουρανον, και γνωρίζει άριστα και κάλλιστα όλα όσα υπάρχουν εις την γην, τα οποία αυτός εδημιούργησεν.\nΑυτός ζυγίζει τους ανέμους και μέτρά τα ύδατα.\nΟταν ο Κυριος εδημιούργησεν έτσι αυτά, τα είδε και ερρύθμισε τα μέτρα της πτώσεως των βροχών, της κατευθύνσεως των ανέμων και έθεσεν στον δρόμον, που πρέπει, τας εκτινασσομένας αστραπάς με τας βροντάς.\nΤοτε ο Θεός είδε την δημιουργίαν του και προέβαλεν εις ημάς φανεράν την σοφίαν του, ενώ πρότερον ήτο αποκεκρυμμένη.\nΕίπε δε ο Κυριος στον άνθρωπον· Ιδού πραγματική σοφία είναι το να σέβεται ο άνθρωπος τον Θεόν. Και επιστήμη είναι το να απέχη κανείς από τας κακάς πράξεις”.\nΑναρτήθηκε από νίκης φόρος στις 10:29 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Ιώβ, Παλαιά διαθήκη, σοφία\nΣτη συνέχεια «αγανακτισμένοι πολίτες» ενέτειναν το κλίμα της ανασφάλειας και οδηγούσαν πολλούς να πουλάνε τα σπίτια τους και να εγκαταλείπουν το κέντρο. Όπως αποκαλύψαμε τότε, πρωταγωνιστής ήταν ένας κτηματομεσίτης «αγανακτισμένος».Το σχέδιο ήταν απλό. Όσοι είχαν ιδιοκτησίες θα πουλούσαν όσο όσο, και στη συνέχεια το κράτος θα αναλάμβανε να σώσει το Κέντρο και να αναβαθμίσει την περιοχή. Όλα αυτά τότε ίσως έμοιαζαν σενάρια καχύποπτων δημοσιογράφων. Μόνο που την Τετάρτη έγιναν δύο πράγματα. Το υπουργείο του κ. Χρυσοχοίδη αποφάσισε να κάνει επιχειρήσεις σκούπας και να μεταφέρει τους μετανάστες σε στρατόπεδα στην Κοζάνη. Και ο πρωθυπουργός κ. Παπαδήμος μετά άλλων τεχνοκρατών ανακοίνωσε την ανάπλαση -αναβάθμιση του Κέντρου της Αθήνας.\nΕτικέτες Εγκληματικότητα, Κουτί της Πανδώρας, λαθρομετανάστες\nΑναρτήθηκε από νίκης φόρος στις 11:23 μ.μ. 1 σχόλιο: Σύνδεσμοι σε αυτήν την ανάρτηση\nΕτικέτες έλληνας, Λίμα, Περού, Σαν Αντρές\nΑναρτήθηκε από νίκης φόρος στις 12:01 μ.μ. 2 σχόλια: Σύνδεσμοι σε αυτήν την ανάρτηση\nανοιχτή επιστολή του Σεβ. Μητροπολίτη Σισανίου και Σιατίστης κ. Παύλου.:\nΑναρτήθηκε από νίκης φόρος στις 7:45 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες κοζάνη, νεάπολη, στρατόπεδα μεταναστών\nΣυ κύριε αγρότα μου με το χαρακωμένο από τον ήλιο σβέρκο μια ζωή μέσα στο λιοπύρι να οργώνεις, να σπέρνεις, να μαζεύεις τον καρπό, αν δεν στον χαλάσει ένα χαλάζι, να τον πουλάς στην τιμή που ορίζει ο έμπορας με τη μερσεντέ, δικαιούσαι να κληροδοτήσεις τα χωράφια σου στα παιδιά σου, ώστε να συνεχίσουν τη δική σου δουλειά για να..\nζήσουν τις οικογένειές τους. Κι’ αν δεν είναι άξια, θα τους τα πάρει κάποιος χαρτοπαίκτης.\nΣυ κύριε παντοπώλα που σηκώνεσαι πρωΐ-πρωΐ να καθαρίσεις το μαγαζί σου, να τακτοποιήσεις την πραμάτεια σου, να ρίξεις μια ματιά στα χρέη σου, να νοιώσεις την ανάσα του εκβιαστή φορομπήχτη που απαιτεί € 300 για να μη σου ρίξει πρόστιμο € 1000, ενώ αγνοείς ότι δεν νομιμοποιείται να σου ρίξει το πρόστιμο, το ίδιο δικαιούσαι να κάνεις με το παντοπωλείο σου. Κι’ αν τα παιδιά σου είναι ακαμάτηδες, θα τους το φάει κάποιος επιτήδειος.\nΣυ κύριε δικηγόρε, κύριε γιατρέ, κύριε μηχανικέ που έφαγες μια ζωή στα θρανία για να πάρεις πτυχίο και να βγεις στον στίβο του σκληρού ανταγωνισμού, δικαιούσαι ν’ αφήσεις το γραφείο σου στα παιδιά σου, υπό την προϋπόθεση ότι θα έχουν κι’ αυτά βγάλει τα μάτια τους σπουδάζοντας. Κι’ αν δεν είναι ακαμάτηδες ή μειωμένης αντίληψης, θα διατηρήσουν το γραφείο σου, διαφορετικά θα το κλείσουν. Δεν θα τους το κλέψει κανείς.\nΣυ κύριε υπάλληλε, δημόσιε ή ιδιωτικέ, δεν δικαιούσαι να ορίσεις στη θέση σου το παιδί σου, αν δεν συμφωνεί ο εργοδότης σου εις ανταπόδοση της εργατικότητας και της αφοσίωσής σου. Κι’ αν το παιδί σου είναι ακαμάτης ή μειωμένων ικανοτήτων, ο εργοδότης που σου έκανε τη χάρη να το προσλάβει, κάποτε θα το απολύσει.\nΣυ, όμως, κύριε βολευτά ποιο είναι το μαγαζάκι που κληροδοτείς στα παιδιά σου; Με ποιους κόπους τόχτισες; Έρποντας και γλείφοντας κάποιον Αρχηγό; Ή μήπως διορίζοντας αβέρτα για να πληρώνει τους μισθούς ο φορολογούμενος αγρότης, παντοπώλης, γιατρός, δικηγόρος, μηχανικός, έντιμος δημόσιος υπάλληλος; Μήπως εξυπηρετώντας κάποιους εις βάρος άλλων, ώστε να πάρεις τις ψήφους των εξυπηρετουμένων; Ή μήπως διαβάζοντας αόκνως νομοσχέδια, για να κάνεις παρατηρήσεις που θα τα βελτιώσουν; Μήπως πιέζοντας να περιληφθούν σε νομοσχέδια χαριστικές για την εκλογική σου πελατεία διατάξεις; Ή μήπως καταψηφίζοντας διατάξεις, διότι δεν άντεχε η συνείδησή σου να τις υπερψηφίσεις, γράφοντας εις τα παλαιότερα των υποδημάτων σου κομματικές γραμμές, πειθαρχίες, διαγραφές και άλλα τοιαύτα;\nΕκλογές, λέει, έρχονται. Και άρχισαν οι υποψηφιότητες. Αρκετοί βολευτἐς αποσύρονται χορτασμένοι, αλλά και ικανοποιημένοι οι αθεόφοβοι που υπηρέτησαν τον ελληνικό λαό, και αφήνουν στο πόδι τους τα παιδιά τους, ώστε να μεγαλώσει ο κύκλος των πολιτικών γόνων που «κοσμούν» το Κοινοβούλιο. Ποια είναι τα προσόντα των γόνων αυτών; Ίσως κατέχουν κάποιο πτυχίο. Αλλά το κύριο προσόν είναι ότι θητεύοντας παρά τω πατρί έχουν μυηθεί στα μυστικά του ρουσφετιού και έχουν καταγεγραμμένους στα κατάστιχά τους, μηχανογραφημένα σήμερα, όλους του ευεργετηθέντας υπό του πατρός, ώστε να τους υπενθυμίζουν εν καιρώ τω δέοντι, ανά τετραετία συνήθως, ότι κάποτε είχαν ευεργετηθεί από τον πατέρα και ίσως να ξαναευεργετηθούν από τον γιο ή θυγατέρα που έχουν πάρει το «κολλάει» από τον μπαμπά.\nΚαλή πραμάτεια το ρουσφέτι. Κι’ έχει μια παράξενη ιδιότητα: στην πολιτική πρώτα πουλάς την πραμάτεια σου και μετά τη στοκάρεις, ενώ στο εμπόριο πρώτα στοκάρεις την πραμάτεια σου και μετά την πουλάς. Αν ο λαός τον θέλει τον γόνο του τζακιού, δεν μπορώ να πω τίποτε. Πάσο. Υποκλίνομαι. Αλλά αλήθεια, με ποια κριτήρια θέλησε ο λαός τον Αντρέα, τον Γιωργάκη, τον Κωστάκη, την Ντορούλα, τον Κυριάκο, τον Μίλτο και τη Φώφη; Τον Μανώλη, την Όλγα και τον Γιάννη και τόσους άλλους που δεν θυμάμαι τώρα;\nΣυμπατριώτες, μην φοβόσαστε καθόλου. Ούτε να επείγεσθε για εκλογές. Όλα είναι τακτοποιημένα. Κάποτε θα γίνουν κι’ αυτές. Και δεν θα φέρουν την πολυπόθητη αλλαγή σ’ αυτόν τον ρημαγμένο από σωτήρες τόπο, αν δεν πάψουμε να συνωστιζόμαστε στα γραφεία των επίδοξων σωτήρων παρακαλώντας για κάποιο ρουσφέτι, όπως π.χ. να μεσολαβήσει ο εκλεκτός μας, ώστε ο ρολογάς της γειτονιάς να επιδιορθώσει το ρολόι μας σε καλή τιμή. Όπως συνωστίζονταν οι πρόγονοι μας στην προκυμαία της Σμύρνης κατά πως μας πληροφορεί εγκύρως η κ. Ρεπούση της Δημοκρατικής Αριστεράς για να φύγουν μακρυά από το τούρκικο λεπίδι, ενώ οι σύγχρονοι Έλληνες για να ξεφύγουν από το λεπίδι της κομματοκρατίας, της ομερτά, της γραφειοκρατίας, του καρφώματος, της ανθρώπινης κακεντρέχειας.\nΔιαρθρωτικές αλλαγές ονομάστηκε εδώ και δύο χρόνια το άθλημα, στο οποίο πρέπει να επιδιδόμαστε, προκειμένου να έχουμε ανάπτυξη. Δυστυχώς, όμως, δεν αρκούν. Χρειαζόμαστε εξαρθρωτικές αλλαγές για να απαλλαγούμε από τον νεποτισμό των Νονών της πολιτικής και την αλαζονεία των σαχλοκούδουνων τύπου Παπακωνσταντίνου, Πρωτόπαππα, Αβραμόπουλου, Σπηλιωτόπουλου, Δακρυοχοΐδη, Ευθυμίου, Λοβέρδου, Αμνούλας, Ντίλντο και πολλών άλλων παιδιών της αυτής κατηγορίας [πτερού].\nΕτικέτες Ελλάδα, πολιτική, Σωτήριος Καλαμίτσης\nΚύριοι Επίσημοι των παρελάσεων,\nΟι πολίτες αυτής της χώρας, σας ζητούμε ευγενικά να μη μας "τιμήσετε με την παρουσία σας" στις εορταστικές εκδηλώσεις της επετείου 25ης Μαρτίου, για λόγους ευνόητους, όχι όπως εσείς τους ερμηνεύετε, αλλά όπως τους αισθάνεται ο σημερινός, απλός, ταλαίπωρος Λαός...\nΗ γιορτή της εθνεγερσίας κατά του τούρκικου ζυγού, φέτος, είναι και μέρα πένθους για την νέα υποδούλωση της Ελλάδας στο ζυγό των δανειστών της, την εξαθλίωση, την απελπισία και τον εξευτελισμό.\nΟι δικές σας πολιτικές, οι δικές σας κυβερνήσεις και οι προσωπικές σας επιλογές έφεραν τη χώρα μας σε αυτήν την κατάσταση, γιαυτό η παρουσία σας σε κάθε παρέλαση, θα θεωρηθεί πρόκληση.\nΠρόκληση, απέναντι στην ανεργία, τη φτώχεια, την αγανάκτηση, την απελπισία, το σπαραγμό από το φευγιό των παιδιών μας. Δε θέλουμε τα έκτροπα στην φιλήσυχη, φιλειρηνική και φιλόξενη χώρα μας, εσείς μας προκαλείτε και μας εξαναγκάζετε σ'αυτά...\nΠροφανώς το νόημα της 25ης Μαρτίου, που ήταν η απελευθέρωση των Ελλήνων από τον οθωμανικό ζυγό, είναι επίκαιρο και στις μέρες μας, διότι η χώρα και οι κάτοικοί της, στοχεύουν να απελευθερωθούν από το ζυγό του μνημονίου και τους δανειστές μας, ακολουθώντας τη συνταγή των ηρωϊκών προγόνων μας...\nΚυρίως όμως και πρωτίστως στοχεύουν να απαλλαγούν ΑΜΕΣΑ από όλους αυτούς που μας έφεραν σε αυτό το μαύρο χάλι, και συμπτωματικά, δεν είναι άλλοι από αυτούς που στήνονται στις εξέδρες για να μας τιμήσουν, ή "να τους ...τιμήσουμε δεόντως"\nΓι' αυτό σας ξαναλέμε ευγενικά: μη μας "τιμήσετε με την παρουσία σας..."\nΟι απλοί Έλληνες πολίτες\nτου Δημήτρη Μπότση\nΑναρτήθηκε από νίκης φόρος στις 9:08 π.μ. Δεν υπάρχουν σχόλια: Σύνδεσμοι σε αυτήν την ανάρτηση\n- Απομακρύνει τη συμφόρηση στα ιγμόρεια\n- Είναι φυσικό, ισχυρό αντιισταμινικό. Προλαμβάνει τις κράμπες.\nΤο φυσικό θαλασσινό αλάτιπεριέχει 92 φυσικά συστατικά, ενώ τοραφιναρισμένο (που είναι προϊόν των χημικών βιομηχανιών) μόλις δύο: τονάτριο και το χλώριο. Όποτε υπάρχει διαιτητική ανεπάρκεια αυτών των στοιχείων, τα κύτταρα χάνουν την ικανότητα τους να ελέγχουν τα ιόντα τους. Αυτό έχει πολύ σοβαρές επιπτώσεις για το ανθρώπινο σώμα. Αν η ισορροπία των ιόντων χαθεί έστω και για ένα λεπτό, τα κύτταρα αρχίζουν να ρήγνυνται. Αυτό μπορεί να προκαλέσει νευρολογικές διαταραχές, εγκεφαλική βλάβη ή μυϊκούς σπασμούς, καθώς και κατάργηση των διεργασιών ανάπλασης των κυττάρων.\nΑναρτήθηκε από νίκης φόρος στις 11:05 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες αλάτι, φυσικό προιόν\nΉρθε στην Ελλάδα ως ρεπόρτερ της Guardian και αντί καταγράψει κρίση, μιζέρια και θυμό ο Τζον Χένλεϊ μετέφερε την εικόνα μιας Ελλάδας αλληλεγγύης, δημιουργίας και καινοτομίας.\nΣτο ρεπορτάζ του ο 50χρονος περιγράφει δράσεις αλληλεγγύης και "έξυπνες" ομάδων πολιτών που δουλεύουν για να ξεπεράσουν την κρίση. Μίλησε με τους καθηγητές που κάνουν δωρεάν μαθήματα σε παιδιά, αλλά και με γιατρούς στη Θεσσαλονίκη που προσφέρουν δωρεάν υπηρεσίες υγείας. Σε αντίθεση με άλλα ρεπορτάζ ξένων συναδέλφων του που μεταφέρουν εικόνες εξαθλίωσης και μιζέριας από την Ελλάδα, εκείνος προσπάθησε να μεταφέρει ιστορίες ελπίδας και αισιοδοξίας.\n"Αυτό που αποκόμισα από τα ρεπορτάζ που έκανα σε Αθήνα, Βόλο και Θεσσαλονίκη κατά την 7ήμερη παραμονή μου στην Ελλάδα είναι ότι οι Ελληνες γίνονται εφευρετικοί, δημιουργικοί, καινοτόμοι προκειμένου να ξεπεράσουν την κρίση. Αυτό είναι πολύ ενθαρρυντικό", λέει στα ΝΕΑ από το Λονδίνο πλέον, όπου επέστρεψε την περασμένη Δευτέρα, ο Χένλεϊ.\nΕίχε ξαναεπισκεφτεί την Αθήνα τον περασμένο Οκτώβριο και αυτό που θυμάται είναι ο διάχυτος θυμός που επικρατούσε. "Σίγουρα οι πολίτες εξακολουθούν να είναι πολύ θυμωμένοι διότι υποφέρουν – αναρωτιέμαι πώς είναι δυνατόν οι δάσκαλοι να παίρνουν μισθό 600-700 ευρώ – αλλά επικεντρώθηκα στις κινήσεις αλληλεγγύης των Ελλήνων. Σε καινοτόμες και έξυπνες δράσεις που έχουν οργανώσει για να ξεπεράσουν τις δυσκολίες και να βοηθήσουν ο ένας τον άλλον".\nΟ ρεπόρτερ κατέγραψε σχεδόν όλες τις σημαντικές δράσεις αλληλεγγύης που υλοποιούνται αυτές τις μέρες στη χώρα μας. Ενδεικτικό είναι ότι έγραψε 16 ρεπορτάζ μέσα σε 7 ημέρες.\nΑπό όλα όσα είδε ξεχωρίζει "το Μπορούμε", μια κίνηση πολιτών οι οποίοι συλλέγουν φαγητά που περισσεύουν από εστιατόρια και τα δίνουν σε ιδρύματα και οργανισμούς. Γνώρισα επίσης την ομάδα Tutorpool, τους εθελοντές εκπαιδευτικούς που προσφέρουν δωρεάν μαθήματα στους μαθητές. Είναι μια κίνηση που οργανώθηκε μέσω του twitter και σήμερα έχει φτάσει τους 500 εθελοντές, όχι μόνο από την Ελλάδα αλλά και από το εξωτερικό μέσω skype. Είναι πραγματικά ενδιαφέρουσα προσπάθεια".\nΣτη Θεσσαλονίκη επισκέφτηκε για ρεπορτάζ το Κρατικό Θέατρο Βορείου Ελλάδος. "Εκεί υπάρχει το πρότζεκτ οι πολίτες, αντί για εισιτήριο, να δίνουν τρόφιμα, τα οποία στη συνέχεια προσφέρονται σε οργανώσεις και ανθρώπους που τα έχουν ανάγκη. Η αλληλεγγύη στην Ελλάδα της κρίσης εμφανίζεται σε απροσδόκητα σημεία αυτές τις ημέρες", γράφει ο κ. Χένλεϊ για την εκεί δράση.\nΠιο εντυπωσιακό όμως για τον Βρετανό δημοσιογράφο ήταν η επιμονή αρκετών νέων να παραμείνουν στην Ελλάδα. "Συνάντησα πολλούς νέους επαγγελματίες, μορφωμένους, που έλεγαν “ναι, θα μπορούσα να φύγω για μια καλύτερη ζωή στο εξωτερικό” αλλά τελικά επέλεξαν να μείνουν στην Ελλάδα διότι αισθάνονται ότι πρέπει να βοηθήσουν τη χώρα τους".\nΕτικέτες Αλληλεγγύη, Ελλάδα, Τζον Χένλεϊ, Guardian\n«Μοῦ δόθηκε νὰ γράψω σὲ μιὰ γλώσσα ποὺ μιλιέται μόνον ἀπὸ μερικὰ ἑκατομμύρια ἀνθρώπων. Παρ’ ὅλ’ αὐτά, μιὰ γλώσσα ποὺ μιλιέται ἐπὶ δυόμισι χιλιάδες χρόνια χωρὶς διακοπή, καὶ μ’ ἐλάχιστες διαφορές.\nἩ παράλογη αὐτή, φαινομενικά, διάσταση, ἀντιστοιχεῖ καὶ στὴν ὑλικοπνευματικὴ ὀντότητα τῆς χώρας μου. Ποὺ εἶναι μικρὴ σὲ ἔκταση χώρου καὶ ἀπέραντη σὲ ἔκταση χρόνου.\nΧωρὶς νὰ λησμονεῖ κανεὶς ὅτι στὸ μάκρος εἰκοσιπέντε αἰώνων δὲν ὑπῆρξε οὔτε ἕνας, ἐπαναλαμβάνω, οὔτε ἕνας, ποὺ νὰ μὴ γράφτηκε ποίηση στὴν ἑλληνικὴ γλώσσα.\nΝά τί εἷναι τὸ μεγάλο βάρος παράδοσης\nποὺ τὸ ὄργανο αὐτὸ σηκώνει.»\nΛόγος στὴν ἀπονομὴ τοῦ Βραβείου Νόμπελ\nΚΑΤΑ ΤΗ ΔΙΑΡΚΕΙΑ ΤΗΣ ΠΟΛΙΟΡΚΙΑΣ ΤΟΥ ΠΥΡΓΟΥ ΤΟΥ ΑΛΗ, ΕΝΑΣ ΑΝΗΨΙΟΣ ΤΟΥ, ΠΟΥ ΕΙΔΕ ΠΟΣΟ ΓΕΝΝΑΙΑ ΠΟΛΕΜΟΥΣΕ Ο ΠΑΛΙΟΣ ΚΛΕΦΤΗΣ, ΔΕΝ ΚΡΑΤΗΘΗΚΕ ΚΑΙ ΤΟΥ ΕΙΠΕ:\n-ΑΧ, ΒΡΕ ΚΟΛΟΚΟΤΡΩΝΗ, ΑΝ ΓΙΝΟΣΟΥΝ ΜΟΥΣΟΥΛΜΑΝΟΣ, ΤΕΤΟΙΟ ΠΑΛΙΚΑΡΙ ΠΟΥ ΕΙΣΑΙ, ΘΑ ΓΙΝΟΣΟΥΝ ΑΡΧΟΝΤΑΣ ΤΡΑΝΟΣ!\n-ΔΗΛΑΔΗ, ΘΑ ΕΚΑΝΑ ΚΑΙ ΣΟΥΝΟΥΤΕΜΑ; (=ΠΕΡΙΤΟΜΗ)\n-ΆΣΕ ΜΠΕΗ ΜΟΥ, ΔΕ ΓΙΝΕΤΑΙ…\n-ΓΙΑΤΙ ΔΕ ΓΙΝΕΤΑΙ; ΌΛΑ ΓΙΝΟΝΤΑΙ!\n-ΝΑ ΣΟΥ ΠΩ ΓΙΑΤΙ ΔΕ ΓΙΝΕΤΑΙ.\nΟΤΑΝ ΒΑΦΤΙΖΟΜΑΣΤΕ ΕΜΕΙΣ ΟΙ ΧΡΙΣΤΙΑΝΟΙ, Ο ΠΑΠΑΣ ΚΟΒΕΙ ΛΙΓΟ ΜΑΛΛΙ ΑΠ’ ΤΟ ΚΕΦΑΛΙ ΜΑΣ ΚΑΙ ΤΟ ΒΑΖΕΙ ΠΙΣΩ ΑΠΌ ΤΟ ΕΙΚΟΝΙΣΜΑ ΤΟΥ ΧΡΙΣΤΟΥ, ΣΗΜΑΔΙ ΟΤΙ ΕΙΜΑΣΤΕ ΔΙΚΟΙ ΤΟΥ.\nΑΝ ΚΆΝΩ ΛΟΙΠΟΝ ΣΟΥΝΟΥΤΕΜΑ ΚΑΙ ΓΙΝΩ ΜΟΥΣΟΥΛΜΑΝΟΣ, ΘΑ ΕΧΕΙ ΚΙ Ο ΜΟΥΧΑΜΕΤΗΣ ΤΟ… ΑΥΤΟ, ΚΑΙ ΟΤΑΝ ΠΕΘΑΝΩ ΘΑ ΜΕ ΘΕΛΕΙ ΝΑ ΠΩ ΣΤΟ ΔΙΚΟ ΤΟΥ ΠΑΡΑΔΕΙΣΟ.\nΓΙΑ ΣΚΕΨΟΥ ΛΟΙΠΟΝ, ΝΑ ΜΕ ΤΡΑΒΑΕΙ Ο ΕΝΑΣ ΑΠΌ ΤΟ ΜΑΛΛΙ ΚΙ Ο ΑΛΛΟΣ ΑΠΌ ΤΟ ΠΟΥΛΙ!\nΝΑ ΒΑΛΛΩ ΣΕ ΔΙΑΜΑΧΗ, ΓΙΑ ΤΟ ΧΑΤΙΡΙ ΜΟΥ, ΤΕΤΟΙΟΥΣ ΜΕΓΑΛΟΥΣ ΠΡΟΦΗΤΑΔΕΣ; ΘΑ ΒΡΩ ΤΟ ΜΠΕΛΑ ΜΟΥ… ΆΣ’ ΤΟ, ΚΑΛΥΤΕΡΑ!\nΕτικέτες ανεκδοτο, ΚΟΛΟΚΟΤΡΩΝΗΣ, χιουμορ\nΖούμε σε μια όμορφη χώρα με τον ήλιο, τη θάλασσα, τον αέρα, το εύκρατο κλίμα. Η Ελλάδα, με ήπια γεωφυσική διαμόρφωση, κοντά στα ανθρώπινα μέτρα, δίνει μια διαφορετική προσέγγιση αμεσότητας. Τα βουνά, τα ποτάμια, τα ακρογιάλια, οι υπέροχες ποικιλίες φυτών με τα εξαιρετικά αρώματα, συνθέτουν έναν επίγειο παράδεισο.\nΑπό αρχαιοτάτων χρόνων μέχρι σήμερα τα φυτά του τόπου μας χρησιμοποιούνται ως πρώτη ύλη και ως αρωματικά στα φαγητά μας, ως ροφήματα, αλλά ακόμα και στην ιατρική για τις θεραπευτικές τους ιδιότητες.\nΠριν λίγο καιρό ψηφίστηκε στην Αμερική η απαγόρευση της ιδιωτικής καλλιέργειας. Στην Ελλάδα η Τράπεζα Σπόρων έκλεισε με κίνδυνο να αφανιστούν χιλιάδες είδη σπόρων από τον τόπο μας. Είναι άμεση ανάγκη να σωθούν οι τοπικές ποικιλίες που είναι εγκλιματισμένες στο μικροκλίμα κάθε περιοχής, αντιστεκόμενοι στον έλεγχο της διατροφής που επιβάλλουν οι πολυεθνικές εταιρείες τροφίμων.\nΗ καλλιέργεια είναι μια δημιουργία, μία σύνθεση, μια πηγή ζωής. Ο ρυθμός που αιώνες τώρα η φύση αναπαράγει και ο άνθρωπος συνθέτει μαζί της ευλογημένα με ήλιο, με ιδρώτα, με χαρές, καταστροφές ή λύπες.\nΗ καλλιέργεια μπορεί να γίνει οπουδήποτε στην πόλη ή στο χωριό (στη βεράντα, στην ταράτσα, στον κήπο μας, στο χωράφι μας). Αντί για τα περίεργα κυπαρισσοειδή μπορούμε να φυτέψουμε τα αρωματικά φυτά που χρειαζόμαστε όλο το χρόνο, εξασφαλίζοντας το φαρμακείο της φύσης.\nΟ χειμώνας πια είναι στο τέλος του. Εκείνο που μπορούμε να κρατήσουμε είναι η στάχτη. Φυσικά όχι εκείνη των πολιτικών που άφησαν πίσω τους καταρρακώνοντας την εθνική κυριαρχία, τον κοινωνικό ιστό της χώρας και το ξεπούλημα των Ελλήνων στους ΟΙΚΟΥΣ ΕΝΟΧΗΣ.\nΕΝΝΟΩ ΤΗ ΣΤΑΧΤΗ ΤΩΝ ΞΥΛΩΝ, ΤΗΣ ΞΥΛΟΣΟΜΠΑΣ, ΤΟΥ ΤΖΑΚΙΟΥ, την μαζεύουμε σε ένα μεταλλικό δοχείο σε όση περισσότερη ποσότητα μπορούμε (θα μας χρειαστεί αργότερα)… (συνεχίζεται)\nΑναρτήθηκε από νίκης φόρος στις 6:15 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΗ θέση της κοιλιάς στο κέντρο του σώματος της παρέχει το προνόμιον να ρυθμίζει τη σωματική ζωή του ανθρώπου. Στην κοιλιά βρίσκεται ο ομφαλός του σώματος. Κάπου στην κοιλιά βρίσκεται το "ιλιακόν πλέγμα", που είναι ένα δίκτυο αγγείων ή νεύρων που διαπλέκονται και αναστομώνονται μεταξύ τους και οπωσδήποτε συνδέονται με τη δύναμη του σώματος. Στην κοιλιά τοποθετούν επίσης το σημείον της δύναμης οι Κινέζοι, το σημείον "τσι", όπως το ονομάζουν στη γλώσσα τους.\nΜε την απλή παρατήρηση διαπιστώνουμε πως εκεί στην κοιλιά γίνεται αισθητή η παραμικρή απώλεια της δύναμης του σώματός μας. Πρόκειται για το χαρακτηριστικό "λίγωμα" που όπως το λέει η λέξη δεν είναι παρά η αίσθηση ότι "ολιγώθησαν" οι δυνάμεις του σώματος.\nΗ γιαγιά μου Βασιλική με γραμματικές γνώσεις της τρίτης δημοτικού, γνώριζε να θεραπεύει το λίγωμα αυτό και να επαναφέρει τις δυνάμεις στο κανονικό με μια παραδοσιακή μέθοδο η οποία κανείς δεν ξέρει πότε άρχισε. Η μέθοδος συνίσταται στην ενεργοποίηση του κέντρου της δύναμης σε περίπτωση απώλειας δυνάμεων ή σωματικής καταβολής και πολύ πιθανόν έχει την πηγή της στην ιατρική του Ιπποκράτη. Η ιπποκρατική ιατρική παραθεωρήθηκε από την επιστήμη χωρίς ποτέ να αμφισβητηθή ή να αποκρουστεί, κι οι αρχές της εξακολουθούν να ισχύουν ως ένα μέρος του λαϊκού μας πολιτισμού.\nΣτην Αγία Γραφή, στο Βιβλίο των Παροιμιών μια παροιμία λέει τα εξής: "Είναι πιο δυνατός αυτός που κυριαρχεί στην κοιλιά του από εκείνον που κατακτάει μια πόλη". Η παροιμία δείχνει τη δύναμη της κοιλιάς να επιβάλει τις επιθυμίες της στον άνθρωπο. Η δύναμη της συνείδησης σε σύγκριση με τις ασυνείδητες δυνάμεις της κοιλιάς είναι όπως η άκρη του παγόβουνου.\nΟι ιατροί δίνουν διάφορες ονομασίες στην κοιλιά όπως "το κουτί των εκπλήξεων","ο αδένας των συγκινήσεων" κ.α. διότι την θεωρούν εκτός από ένα σπουδαίο σωματικό όργανο και έναν αποδέκτη της αρμονίας ή της δυσαρμονίας των συγκινήσεων. Εκείνος που ένιωσε το σφάξιμο στην κοιλιά μετά από μια ξαφνική δυνατή συγκίνηση δεν θα το ξεχάσει ποτέ.\nΗ Εκκλησία με τις τελετές και τις ιερουργίες προβάλλει την αρμονική ενότητα σώματος και ψυχής.Υπάρχει άμεση σύνδεση της κοιλιάς με την καρδιά. Η κοιλιά συμμετέχει τόσο στη χαρά όσο και στη λύπη. Τα τραπέζια συνδέονται άρρηκτα με τις χαρές και τις λύπες μας.\nΔοκίμασα πολλές μεθόδους για να δαμάσω τη δύναμη της κοιλιάς. Η κοιλιά σε πηγαίνει απ΄ το ένα άκρο στο άλλο. Οι Πατέρες της Εκκλησίας ακολουθούσαν την οδό του μέτρου θεωρώντας την υπερβολή ως αμαρτία. Ούτε πολλή τροφή η οποία με τις αναθυμιάσεις της ζαλίζει το μυαλό και γεμίζει με ακάθαρτες επιθυμίες την καρδιά ούτε λίγη γιατί εξασθενεί το σώμα και εμποδίζει την προσευχή.\nΚλείνοντας το μικρό αυτό εγκώμιο της κοιλιάς έρχεται στο νου μου κάτι απλό όσο και αποτελεσματικό. Αφού το βάρος είναι συσσωρευμένη οργή, ας προσέξουμε τις αιτίες που προκαλούν την οργή. Ευλογείτε και μην καταράσθε, λέει ο Κύριος.\nΝά ΄ναι ευλογημένη λοιπόν η κοιλιά μας. Ό,τι νά ΄χει κανείς καλό είναι. Και η ζωή και ο θάνατος δικός μας είναι, δώρο του Θεού, λέει ο άγιος Κασσιανός ο Ρωμαίος. Σοι Κύριε.\nΑναρτήθηκε από νίκης φόρος στις 11:22 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΣτις 18 Μαρτίου του 1996, ο ποιητής του Αιγαίου, της Ελλάδας και της Ευρώπης έφευγε από κοντά μας, όταν σταμάτησε να χτυπάει η καρδιά του. Η καρδιά όσων διαβάζουν το έργο του Οδυσσέα Ελύτη βέβαια, συνεχίζει να χτυπά δυνατά. Κατανοώντας πόσο κοντά μπορεί να φέρει η ποίηση το μέλλον. Αφού πρώτα έχει κατανοήσει το παρελθόν, και έχει διαβάσει σωστά το παρόν\nΠριν απ’ τα μάτια μου ήσουν φως. Πριν απ’ τον Έρωτα, έρωτας. Κι όταν σε πήρε το φιλί, Γυναίκα\nΣε πήρα σύντροφο στην αστραπή,στο δέος,στο ένστιχτο.\nΣτη ματιά σου ή στο ύψος του ήλιου της όλος μου ο βίος γίνεται μια λέξη.\nΛόγια όχι σαν τ'άλλα μα κι αυτά μ'ένα μοναδικό τους προορισμόν:Εσένα!\nΚανένα κύμα δεν κρατάει στο στήθος του κακία.\nΜπορεί να πιστέψει κανείς ως και τον εαυτό του.Να νιώσει την παρουσία της ηδονής ως μες στις κόρες των ματιών του.\nΟτι αγαπώ γεννιέται αδιάκοπα.Οτι αγαπώ βρίσκεται στην αρχή του πάντα.\nΠου λέτε:ο μόνος δρόμος είναι η ανατολή!\nΟτι κοιτάω με τη ματιά με θρέφει.Οτι κρατάω με την αφή με θρέφει.\nΑΥΤΟΣ ο κόσμος ο μικρός,ο μέγας!\nΕκοιμήθηκα πάνω στην έγνοια της αυριανής ημέρας όπως ο στρατιώτης επάνω στο τουφέκι του.Και τα ελέη της νύχτας ερεύνησα όπως ο ασκητής το Θεό του.\nΑυτοί πού'ναι ταγμένοι για τη ρέγγα και το χαλβά, σ'αυτά πάντοτε θα ξαναγυρίζουν.\nΗρθαν ντυμένοι "φίλοι" αμέτρητες φορές οι εχθροί μου το παμπάλαιο χώμα πατώντας.\nΟπου και να σας βρίσκει το κακό,αδελφοί όπου και να θολώνει ο νους σας μνημονεύετε Διονύσιο Σολωμό και μνημονεύετε Αλέξανδρο Παπαδιαμάντη.\nΩσπου τέλος ένιωσα κι ας πα'να μ'έλεγαν τρελό πώς από'να τίποτα γίνεται ο Παράδεισος.\nΠού να δώσω να το καταλάβουν οι πλειοψηφίες πως η δύναμη μόνο σκοτώνει και πως το σπουδαιότερο: H άνοιξη και αυτή προϊόν του ανθρώπου είναι.\nΚι έχε στο νου σου έχε στο νου σου πάντοτε μ'ακούς;το άχ που βγάνει ο σκοτωμός το άχ που βγάν'η αγάπη.\nΟπως ο στάχυς μεταβάλλει τη σοφία του σε άρτο,έτσι κι ο ποιητής την αφροσύνη του σε πικρόν υδράργυρον,αλλ'αγάπης.\nΚοιμήσου καραμέλα μου για να σε πιπιλίσω.\nΘαυμάσια που τρέχει ο ουρανός ,αν κρίνεις απ'τα σύννεφα.\nΑπο παιδιά και μόνον φτιάχνεις Ιεροσόλυμα.\nΚατα τ'άλλα ,πραγματικά τρώω περγαμόντο για να ξημερώσει και γράφω ποιήματα ώστε να ερωτεύομαι σωστά.\nΝα χαράζεσαι στη ζωή τόσο προσεκτικά,που να μη ματώνει ποτέ η ευλάβεια.\nΓρατζουνάει το πρώτο σου φιλί ,όπως το πρώτο σου ποίημα.\nΤι εύκρατη γίνεται η σκέψη όταν τα μπλε σου βγαίνουν περίπατο!\nΦανού πρίγκηπας πριν την ώρα σου.Αλλιώς θά'ναι αργά ως και για τον διωγμό σου.\nΚαθ'οδόν βρίσκεις τον Οδυσσέα σου, και πάλι ζήτημα είναι.Θέλει να κοιμάσαι μ΄ανοιχτά πανιά και μ'ανεβασμένη την άγκυρά σου.\nΠιο κοντός απ'τη λύπη του ο άνθρωπος.\nΧρειάζονται αλήθειες ,ακόμη και για να πεις ψέματα.\nΟι ιδέες είναι σαν τα φαντάσματα,περνάς ανάμεσά τους κι αυτά εξακολουθούν να υπάρχουν.Τις κλοτσάς,κι εκείνες δεν σαλεύουν!Εάν δεν τους λείψεις εσύ, δεν πρόκειται να λείψουν ποτέ.\nΕπειδή απ' τα είκοσι στα τριάντα σου ο δρόμος είναι πολύ πιο μακρύς απ'ότι απ'τα τριάντα σου στα ενενήντα σου.\nΣτο θέμα της αντιπαροχής δεν ευτύχησε η ανθρωπότητα.\nΕχει κι ο νους Λιτόχωρο.Με διαβαστές πλαγιές κι εύφορα μπλε θαλάσσης.\nΚάποτε νιώθω νά'μαι ανάμεσα σ'αυτούς που δε γνώρισα ποτέ.\nΜε λίγα σπουργίτια , μία βρύση και κανέναν άνθρωπο, μ'αυτά μόνον, γίνεται να φτιάξεις το μοναστήρι πασών των θεοτήτων.\nΟπως και να το κάνεις , ένα κομμάτι "πάντοτε" στον άνθρωπο θα υπάρχει.\nΤράβα μόνος σου ο ίδιος κι όσο πιο δυνατά μπορείς το σχοινί που ανεβάζει το καλαθάκι σου στα πιο εμπιστευτικά σου Μετέωρα.\nΟ καλύτερος αγωγός θερμότητας είναι η λύπη.Γι'αυτό βλέπεις να καίνε κάθε μέρα οι καμινάδες ,χωρίς να φαίνεται πουθενά καμιά φωτιά.\nΟι κακοί ποιητές τρέφονται από τα γεγονότα,οι μέτριοι από τα αισθήματα, και οι καλοί από τη μετατροπή του τίποτε σε κάτι.\nΚαι διαμάντι στα δύο φτάνει να κόψει ένα μαχαίρι ,αρκεί νά'ναι από συμφέρον.\nΚι ένα άστρο που σου κρύβεται ,μην τύχει κι είσαι ο ιδιοκτήτης του.\nΤο κατά λάθος λάθος μπορεί να σε οδηγήσει και σε άλλα επόμενα,δεν σε επαναφέρει όμως στο σωστό ποτέ.\nΚοίτα να κόβεις κάθε τόσο τα νύχια της Ιστορίας ,επειδή έτσι και μεγαλώσουν θα πνίξουν κι εσένα και την αλήθεια.\nΤο μεγάλο μας όφελος είναι από τις πολλές μικρές καταστροφές.\nΖητώ ν'αγοράσω αξιοπρέπεια σαν αυτή των ελεφάντων που απομακρύνονται για να πεθάνουν.\nΜάθε ν'αγοράζεις πάντοτε από την ίδια -όσο μεγάλη κι αν είναι -ποσότητα του ελαχίστου.\nΕίναι τόσο σχετικά τα μεγέθη, που αυτοκαταργούνται.Ενα ικανό μυρμήγκι βαρύνει-σε απόλυτο αξία- περισσότερο από ένα μέτριο πρωθυπουργό.\nΚαι στον ενεστώτα του αρέσει να ξενοπλαγιάζει ο έρωτας και στον παρακείμενο.Με λίγο παραπάνω πιπέρι κατά την περίσταση.\nΜια εξίσωση από κολοκύθια που βράζουν χωρίς κανένα προορισμό είναι η ζωή.\nΗ σκέψη ξεβάφει.Ο νους ποτέ.\nΕχω πει τόσες αλήθειες , που μοιάζει με ψέματα.\nΚι έναν πόντο πιο ψηλά να πάτε, άνθρωποι,ευχαριστώ θα σας πει ο Θεός.\nΟσο πιο κακός καμαρώνεις ότι γίνεσαι τόσο περισσότερα κιλά χάνεις από το βάρος της δοσμένης ευφυίας σου.Κουτή μέλισσα που με το κεντρί σου χάνεσαι.\nΗ απόσταση ανάμεσα στο τίποτε και το ελάχιστο είναι κατά πολύ μεγαλύτερη απ'ότι ανάμεσα στο ελάχιστο και το πολύ.\nΣε όλα τα δέντρα θα πρέπει να υπάρχει το όνομα κείνο που σε ένα μόνον άπαξ εχάραξες.\nΓιατί και ο έρως μία θαυματουργία είναι.\nΤον κορυδαλλό τον ακούς μόνον όταν δεν τον βλέπεις , όπως την έμπνευση τη βρίσκεις μόνον όταν δεν την κυνηγάς.\nΗ ομορφιά μπορεί να πουλιέται.Στις τράπεζες όμως δεν κατατίθεται ποτέ.Ο τόκος θα ήτανε μια φθορά επιπλέον στο υποτιθέμενο κεφάλαιο.\nΝικά η περήφανη καρδιά τα μαύρα σκότη.\nΕίναι σπουδαίο πράγμα ο άνθρωπος και μόνο να το σκέφτεσαι.\nΠαρά λίγη καρδιά θά'ταν ο κόσμος άλλος.\nΚαι δεν ζω και δεν έχω πεθάνει.\nΜόνος αλλ'όχι μόνος, όπως πάντα.\nΠολύ δεν θέλει ο κόσμος.Ενα κάτι.Ελάχιστο.Σαν τη στραβοτιμονιά πριν από το δυστύχημα.Ομως ακριβώς προς την αντίθετη κατεύθυνση.\nΚι αυτός που δίνει,παίρνει.\nΕνα στήθος νέας γυναίκας είναι ήδη άρθρο μελλοντικού Συντάγματος.\nΘα υπάρξουν πάντοτε δύο η τρεις γενναίοι να βλέπουνε τον κόσμο χωρίς σκοπιμότητα.\nΑ, μονάχα νά'ξερα μιαν ελευθερία πραγματική που να μπορώ να την υμνώ χωρίς να φαίνομαι αφελής ή φαρισαίος.\nΤο αμύγδαλο του κόσμου είναι βαθιά κρυμμένο και παραμένει αδάγκωτο.\nΟλα να τά'χεις πάντα κάτι λείπει.\nΒρέθηκε πάντα να ζητάμε ίσα ίσα εκείνο που δε γίνεται.\nΥπάρχει ένας προδότης μέσα σου που η ώρα του θά'ρθει να τιμωρηθεί.\nΚαι ιδού το τελικό συμπέρασμα:νά'σαι ο αριστοκράτης αλλ'από την ανάποδη.\nΕτικέτες Ελύτης, ποιηση


Γενικά: Η ανακοίνωση της Ντόρας Μπακογιάννη\nΔιαβάζω την ανακοίνωση σχετικά με την έναρξη του "φόρουμ για την Ελλάδα" που ανάρτησε η κ. Ντόρα Μπακογιάννη στην ιστοσελίδα της εδώ. Θεωρώ την ενέργεια ακτιβισμού θετική ως ιδέα. Θα φανεί από την πορεία πόσο σοβαρή και αποτελεσματική θα είναι η προσπάθεια, αλλά δεδομένου ότι τα 2 πρώην μεγάλα κόμματα είναι καμμένα χαρτιά για μένα εδώ και δεκαετίες είναι καλό θεωρώ να βλέπω κάποιες καινούριες πρωτοβουλίες έστω και από άτομα που έχουν συνδράμει μέσω προηγουμένων κυβερνήσεων στη σημερινή κατάντια της χώρας. Ειδικά για την κ. Μπακογιάννη κρατώ αρκετές επιφυλάξεις ως προς τις προοπτικές επιτυχίας για κάτι καλύτερο . Πρόκειται και πολιτικό που έχει παίξει κεντρικό ρόλο στις καταστροφικές για τον τόπο κυβερνήσεις της ΝΔ , πιο πρόσφατα σε αυτή του Κ Καραμανλή .\nΑυτό που μου έκανε αρνητική εντύπωση από το κείμενο της είναι το συνηθισμένο στύλ ανάληψης (μη) ευθυνών που συνηθίζουν οι Έλληνες πολιτικοί. Η "απολογία" συνοψίζεται στο εξής ανούσιο : " Αναλαμβάνω την ευθύνη που μου αναλογεί. Θα μπορούσα να πω τα πράγματα με το όνομά τους και σιώπησα. Έμαθα από τα λάθη μου".\nΘα έπαιρνε πολλούς περισσότερους πόντους στο δικό μου πίνακα σκορ πολιτικής υπευθυνότητας η κ Μπακογιάννη εάν έλεγε, μετά από αυτές τις 2 αράδες που δεν κοστίζουν τίποτα, τι ακριβώς είναι αυτό που μετάνιωσε συγκεκριμένα, που ακριβώς έκανε λάθος, πώς αλλιώς θα δρούσε τώρα εκ των υστέρων που απόκτησε επίγνωση της λάθος στάσης της. Π.χ αναγνωρίζει για παράδειγμα ότι ήταν λάθος της παράταξης της και του τότε πρωθυπουργού η κάλυψη της στάσης των κυρίων Βουλγαράκη , Στυλιανίδη και Παυλίδη; Ή αυτό ήταν ΟΚ γι'αυτήν; Αναγνωρίζει ότι η κυβέρνηση του Καραμανλή επέλεξε τον εύκολο δρόμο της μη αλλαγής τίποτα και πουθενά στον τομέα της διαφθοράς; Ότι η πολιτική στάση της και της κυβέρνησης όταν καιγόταν η μισή Αθήνα το Δεκέμβριο του 2008 ήταν καταστροφική για την διατήρηση της τάξης και εμπέδωσης της αίσθησης ασφάλειας του πολίτη; Για τι ακριβώς μετανιώσατε κ. Μπακογιάννη και τι διαφορετικό θα είχατε κάνει ; Γιατί είναι εύκολο να λες "αναλαμβάνω τις ευθύνες που μου αναλογούν", προσφιλές σε όλους τους πολιτικούς. Όταν αρχίζεις να το κάνεις όμως και στην πράξη τότε ίσως να αρχίζει πράγματι να αλλάζει κάτι προς το καλύτερο. Για την ώρα .. καλή η πολιτική αρλουμπολογία.\nPosted by ManBlogg at 7/12/2010 08:43:00 AM\n12/7/10 10:27 AM\nΕπίσης αν μετάνοιωσε που διόρισε το γιο της στο υπουργείο εξωτερικών. Αν έχει καταλάβει ότι κάτι τετοιο δεν διανοούνται να το πράξουν Ευρωπαίοι υπουργοί.\nΘα ελεγα κι άλλα... αστα, δεν πειράζει.\nΕίναι καμένο χαρτί. Όταν την είδα να κάνει περιοδία στη Κρήτη με κάτι κοματόσκυλα του πατερα της, κι με ένα τύπο στο πλευρό της -πρώην βουλευτή- που χρωστά σε όλα τα προποτζίδικα των Χανίων, τη λυπήθηκα.\nΌπως λυπάμαι όλους τους κουτοπόνηρους.\n13/7/10 10:04 PM\nΔεν ξέρω αν παρακολούθησες το σήριαλ ΑΓΡΟΓΗ Sarah. Μιλάμε για την επιτομή του "Βυζαντινοθωμανικού δικαίου". Διόρισε τον κουμπάρο να διορίσει την ανηψιά να διορίσει τον γιο να διορίσει τον ξάδερφο...\nΗ δυτική Ευρώπη πέρασε μεσαίωνα, αναγέννηση και διαφωτισμό. Η ανατολική Ευρώπη πέρασε στον υπαρκτό σοσιαλισμό. Η Ελλάδα πέρασε απο το Οθωμανικό δίκαιο στον υπαρκτό σουρεαλισμό.\n14/7/10 8:50 AM\nΟχι δε το γνώριζα και έτσι το γκούγκλαρα. Είδα το βιντεο με τον Πάγκαλο (άλλος "καθαρός") στο http://www.youtube.com/watch?v=i2Lx1QdTlx0\nΛοιπόν, μια που τα πολλά λόγια είναι φτώχια, έχω να σου πω το εξής: Έχω δυο διαβατήρια, ένα Ελληνικό, ένα Αμερικανικό. Σε λίγες μέρες λήγει το Ελληνικό. Δεν το ανανεώνω ξανά. Θα μου πεις, χέστηκε η φοράδα στ'αλώνι. Θα συμφωνήσω. Απλά, μικροσυμβολικά, θέτω τέρμα σε αυτή τη φάρσα.\n14/7/10 9:48 AM\nΜιας και ανέφερες διαβατήριο το άλλο με τον Χρυσοχοίδη (πολιτικό προϊστάμενο της αστυνομίας που εκδίδει και τα διαβατήρια πλέον) και την τροχαία παράβαση και τη δικαιολογία το είδες;\nΜετά το φιάσκο στη Marfin που σκότωσε 3 ανθρώπους και την αδυναμία να βρει τους ενόχους, το αδιάφορο σφύριγμα για το ποιος ευθύνεται για τον ανύπαρκτο έλεγχο με αποτέλεσμα το νεότερο φιάσκο με τη βόμβα πακέτο που σκότωσε υπάλληλό του- bomb difuser- , τώρα δηλώνει (σύμφωνα με τα ΜΜΕ) ευθαρσώς ότι παρανομεί και δεν πληρώνει, για να τεστάρει τα αντανακλαστικά της αστυνομίας. Υπαρκτός σουρεαλισμός λέμε...\n14/7/10 11:22 AM\nΟχι, ούτε αυτό το γνώριζα...άφωνη έχω μείνει.\n14/7/10 12:13 PM\nΙσως είσαι σωστός που είσαι αυστηρός με την κυρία Μπακογιάννη μιας και πράγματι ήταν ένα από τα βαρβάτα στελέχη των κυβερνήσεων Καραμανλή αλλά μιας και είναι φιλελέυθερη ήταν ξένο σώμα σε ένα συντηρητικό κόμμα σαν την ΝΔ. Μακάρι το κόμμα της να έχει επιτυχία, όσο μπορεί ένα φιλελέυθερο κόμμα στην Ελλάδα μιας και η χώρα μας χρειάζεται ένα τέτοιο κόμμα.\n18/7/10 11:01 AM\n18/7/10 11:02 AM


Το Ταξίδι του Οδυσσέα, της Πηνελόπης και όλων των Ελλήνων - ΔΎΝΑΜΗ ΤΗΣ ΔΙΑΝΟΊΑΣ\nΑρχική ΔΥΝΑΜΗ ΤΟΥ ΜΥΘΟΥ ΜΥΘΙΚΟΙ ΗΡΩΕΣ Το Ταξίδι του Οδυσσέα, της Πηνελόπης και όλων των Ελλήνων\nΤο Ταξίδι είναι ένα βιβλίο που γράφηκε για τον αρχετυπικό Οδυσσέα και την γυναίκα του την Πηνελόπη.\nΣήμερα όμως χρειάζεται κάτι παραπάνω.\nΧρειάζεται να ταυτιστούμε με τους ήρωες εκείνων των χρόνων.\nΜε τον Οδυσσέα στο Ταξίδι ταυτιζόμαστε όλοι.\nΕίναι ο αγαπημένος ήρωας που αψήφησε πολλούς κινδύνους για να γυρίσει στην δική του πατρίδα και όταν γύρισε εκεί δεν στάθηκε καθόλου, παρά μόνο άρχισε να ξεκαθαρίζει την κατάσταση.\nΚαι όταν η κατάσταση ξεκαθάρισε από τους μνηστήρες και τους φανερούς εχθρούς του, άρχισε να ξεκαθαρίζει το τοπίο της ψυχής του από ό,τι κατοικούσε εκεί και τον εμπόδιζε να προχωρήσει.\nΗ Πηνελόπη είναι πάντα εκεί για να τον στηρίζει. Ο άνθρωπος πάντα χρειάζεται ένα στήριγμα στην ζωή του, είτε αυτό είναι ο σύντροφός του, είτε μια ομάδα πιστών φίλων, είτε μια ασχολία που του ταιριάζει και δίνει νόημα στην ζωή του.\nΌταν υπάρχει το καλό στήριγμα στην ζωή, τότε όλα μπορούν να γίνουν.\nΗ Πηνελόπη αυτονόμως υπάρχει, είναι η γυναίκα που έχει όλες τις αρετές της διανοίας και στον πόλεμο αναγκάζεται να τις αναπτύξει και τότε πια να ενστερνιστεί απολύτως την θεϊκή της ύπαρξη.\nΕίναι μια ταύτιση που συναντάται κυρίως στις γυναίκες, είναι η φύση τους αυτή, μπορούν να αναπτύσσουν πολλές ιδιότητες που τις βοηθάνε να επιτύχουν πολλά με τις πνευματικές τους δυνάμεις.\nΗ Αθηνά είναι μια νέα θεά που έρχεται και αυτή στον κόσμο των ανθρώπων για να δει πώς μπορεί να τους βοηθήσει.\nΣτον κόσμο των αρχαίων Ελλήνων οι θεοί γεννιούνται όπως γεννιούνται και οι άνθρωποι.\nΌταν υπάρχει ανάγκη έρχεται ένας καινούριος θεός στον κόσμο.\nΗ ανάγκη τότε ήταν να γίνει μια καινούρια πόλη. Σε αντικατάσταση της Τροίας που έγινε συντρίμμια, δημιουργήθηκε η Αθήνα μια πόλη, όπου όλοι οι Έλληνες μπορούσαν να κατοικήσουν και κανείς δεν θα τους έδιωχνε από τα δικά τους σπίτια.\nΓια να γίνει η Πόλις, πρέπει να προηγηθούν οι άνθρωποι.\nΟ Δίας είναι ο παλιός γνωστός θεός των ανθρώπων, αυτός που κυβερνάει τη φύση και αποφασίζει πότε ένας καινούριος θεός θα γεννηθεί, πότε ένας καινούριος άνθρωπος θα υπάρξει.\nΟ Δίας τα ξέρει όλα και ο χρόνος δεν κρύβει μυστικά από αυτόν. Έτσι μπορεί να καθοδηγήσει τις πράξεις των ανθρώπων και την γέννηση των θεών, χωρίς η ουράνια τάξη να διασαλευτεί και ενώ η δημιουργία συνεχίζει τον δικό της δρόμο.\nΟ Όμηρος είναι ο ωραίος, αρχετυπικός πλάστης των Μύθων, εκείνος που θα καθίσει να στοχαστεί με τις ώρες και να δουλέψει πολύ, για να γίνει άξιος να δημιουργήσει έναν ωραίο Μύθο.\nΕίναι ο Όμηρος, όπως τότε έτσι και τώρα.\nΗ Αφηγήτρια είναι η συγγραφέας που όλα τα πρόσωπα του μύθου τα έχει γνωρίσει και είναι σε θέση να αφηγηθεί τις περιπέτειές τους ακούγοντας την ξεχωριστή φωνή που κάθε μορφή έχει.\nΥπάρχει όμως και άλλο ένα πρόσωπο στο αφήγημα αυτό.\nΕίναι ο Αναγνώστης.\nΌλοι απευθύνονται σε αυτόν και διηγούνται τις περιπέτειές τους με τρόπο ώστε να τους καταλαβαίνει και να συμμετέχει και αυτός στην εξέλιξη ενός μεγάλου ταξιδιού που ξεκινάει από την αρχαία Ελλάδα και καταλήγει στους δικούς μας χρόνους.\nΓιατί το Ταξίδι είναι η οριστική μας περιπλάνηση σε όσα γνωρίζουμε, σε όσα έχουμε μάθει και όσα έχει συγκρατήσει η συλλογική μας μνήμη.\nΤο Ταξίδι αυτό γίνεται για να ανανεωθούμε, να πετάξουμε όσα μας κουράζουν, όσα μας δημιουργούν δυσκολίες και να βρούμε ένα ωραιότερο εαυτό που ξέρουμε ότι μας ταιριάζει.\nΟ Αναγνώστης είναι το τιμώμενο πρόσωπο της ιστορίας, γιατί τα πρόσωπα του δικού μας μύθου δεν πάσχουν και δεν προσπαθούν με τις διηγήσεις τους να υπερβούν τα δικά τους πάθη.\nΑντίθετα, είναι όλοι ήρεμοι και κατασταλαγμένοι, έχουν όλοι την ουράνια γαλήνη που συναντά τις ψυχές των ανθρώπων, όταν αυτές έχουν συναντήσει τον σκοπό της ζωής τους.\nΈτσι ο Αναγνώστης τους παρακολουθεί και μαθαίνει, είναι ένα θέατρο που γίνεται για να κάνει και εκείνος το ταξίδι της ζωής του, περιστοιχισμένος από μυθικούς ήρωες και τους θεούς τους, περιστοιχισμένος από τη δόξα των θεών και την γαλήνη των ανθρώπων.\nΠροηγούμενο άρθροO Παρθενώνας, διαχρονικό Σύμβολο της Αγάπης για τον Άνθρωπο\nΕπόμενο άρθροΌταν έχεις τέτοιους φίλους τι τους θέλεις τους εχθρούς;\nΠερσέας και Ανδρομέδα. Ένα σύγχρονο μυθιστόρημα.